ai4bharat/Pralekha huggingface dataset:
ਸੂਚਨਾ ਤੇ ਪ੍ਰਸਾਰਣ ਮੰਤਰਾਲਾ
52 ਵੇਂ ਆਈਐੱਫ਼ਐੱਫ਼ਆਈ ਨੇ ਬਰਟਰੈਂਡ ਟੇਵਰਨੀਅਰ, ਕ੍ਰਿਸਟੋਫ਼ਰ ਪਲੁਮਰ, ਜੀਨ-ਕਲੋਡ ਕੈਰੀਏਰ ਅਤੇ ਜੀਨ-ਪਾਲ ਬੇਲਮੰਡੋ ਨੂੰ ਸ਼ਰਧਾਂਜਲੀ ਦਿੱਤੀ
ਇੰਟਰਨੈਸ਼ਨਲ ਫਿਲਮ ਫੈਸਟੀਵਲ ਆਫ ਇੰਡੀਆ ਦਾ ਹਰ ਸੰਸਕਰਣ ਉਨ੍ਹਾਂ ਦਿੱਗਜਾਂ ਨੂੰ ਸ਼ਰਧਾਂਜਲੀ ਦਿੰਦਾ ਹੈ ਜਿਨ੍ਹਾਂ ਨੂੰ ਫਿਲਮ ਉਦਯੋਗ ਨੇ ਗੁਆ ਦਿੱਤਾ ਹੈ। 52ਵੇਂ ਆਈਐੱਫ਼ਐੱਫ਼ਆਈਦਾ ਸ਼ਰਧਾਂਜਲੀ ਸੈਕਸ਼ਨ ਉਨ੍ਹਾਂ ਪੁਰਾਣੇ ਤਜ਼ਰਬੇਕਾਰਾਂ ਨੂੰ ਸਲਾਮ ਕਰੇਗਾ ਜਿਨ੍ਹਾਂ ਨੂੰ ਅਸੀਂ ਹਾਲ ਹੀ ਵਿੱਚ ਗੁਆ ਦਿੱਤਾ ਹੈ। ਮਹੋਤਸਵ ਵਿੱਚ ਬਰਟਰੈਂਡ ਟੇਵਰਨੀਅਰ, ਕ੍ਰਿਸਟੋਫ਼ਰ ਪਲੁਮਰ, ਜੀਨ-ਕਲੋਡ ਕੈਰੀਏਰ ਅਤੇ ਜੀਨ-ਪਾਲ ਬੇਲਮੰਡੋ ਦੀਆਂ ਫਿਲਮਾਂ ਦਾ ਪ੍ਰਦਰਸ਼ਨ ਹੋਵੇਗਾ।
52ਵਾਂਆਈਐੱਫ਼ਐੱਫ਼ਆਈਹੇਠ ਲਿਖੀਆਂ ਫਿਲਮਾਂ ਨੂੰ ਸ਼ਰਧਾਂਜਲੀ ਸੈਕਸ਼ਨ ਵਿੱਚ ਪ੍ਰਦਰਸ਼ਿਤ ਕਰੇਗਾ -
1. ਬਰਟਰੈਂਡ ਟੇਵਰਨੀਅਰ
ਬਰਟਰੈਂਡ ਟੇਵਰਨੀਅਰ ਦੁਆਰਾ ‘ਏ ਸੰਡੇ ਇਨ ਦੀ ਕੰਟਰੀ’ ਫ਼ਰਾਂਸ| 1984 | ਫਰੈਂਚ | 90 ਮਿੰਟ | ਰੰਗੀਨ
ਸੰਖੇਪ: ਮੌਨਜ਼ੀਅਰ ਲੈਡਮਿਰਲ ਇੱਕ ਬਜ਼ੁਰਗ, ਵਿਧਵਾ ਚਿੱਤਰਕਾਰ ਹੈ ਜੋ ਪੈਰਿਸ ਦੇ ਬਾਹਰ ਇੱਕ ਬੇਤਰਤੀਬੀ ਹਾਲਤ ਵਿੱਚ ਰਹਿੰਦਾ ਹੈ। ਆਪਣੇ ਬੇਟੇਗੋਂਜ਼ੈਗ ਦੀ ਫੇਰੀ ਦੌਰਾਨ, ਲੈਡਮਿਰਲ ਨੇ ਇਸ਼ਾਰਾ ਕੀਤਾ ਕਿ ਗੋਂਜ਼ੈਗ ਜ਼ਿੰਦਗੀ ਵਿੱਚ ਬਹੁਤ ਸੰਤੁਸ਼ਟ ਹੈ ਅਤੇ ਚਾਹੁੰਦਾ ਹੈ ਕਿ ਉਸਦਾ ਪੁੱਤਰ ਉਸਦੀ ਸੁਤੰਤਰ ਧੀ ਆਈਰੀਨ ਵਰਗਾ ਹੋਵੇ। ਲੈਡਮਿਰਲ ਵੀ ਆਜ਼ਾਦ ਹੋਣਾ ਚਾਹੁੰਦਾ ਹੈ। ਜਦੋਂ ਆਈਰੀਨ ਉਨ੍ਹਾਂ ਨਾਲ ਜੁੜਦੀ ਹੈ, ਤਾਂ ਪਰਿਵਾਰ ਦੇ ਮੈਂਬਰਾਂ ਵਿੱਚ ਤਣਾਅ ਵਧ ਜਾਂਦਾ ਹੈ।
2. ਕ੍ਰਿਸਟੋਫ਼ਰ ਪਲੁਮਰ
ਰਿਡਲੇ ਸਕੌਟ ਦੁਆਰਾ ਆਲ ਦਾ ਮਨੀ ਇਨ ਦੀ ਵਰਲਡ ਅਮਰੀਕਾ, ਯੂਨਾਈਟਿਡ ਕਿੰਗਡਮ | 2017 | ਅੰਗਰੇਜ਼ੀ | 135 ਮਿੰਟ | ਰੰਗੀਨ
ਕਾਸਟ: ਕ੍ਰਿਸਟੋਫਰ ਪਲੁਮਰ, ਮਿਸ਼ੇਲ ਵਿਲੀਅਮਜ਼, ਮਾਰਕ ਵਾਹਲਬਰਗ, ਰੋਮੇਨ ਡਿਉਰਿਸ, ਚਾਰਲੀ ਪਲੁਮਰ
ਸੰਖੇਪ: ਫਿਲਮ 16 ਸਾਲ ਦੇ ਜੌਨ ਪਾਲ ਗੈਟੀ III ਦੇ ਅਗਵਾ ਹੋਣ ਅਤੇ ਉਸਦੀ ਸਮਰਪਿਤ ਮਾਂ ਗੇਲ ਦੁਆਰਾ ਆਪਣੇ ਅਰਬਪਤੀ ਦਾਦਾ  ਨੂੰ ਫਿਰੌਤੀ ਦਾ ਭੁਗਤਾਨ ਕਰਨ ਲਈ ਮਨਾਉਣ ਦੀ ਹਤਾਸ਼ ਕੋਸ਼ਿਸ਼ ਦੇ ਦੁਆਲੇ ਘੁੰਮਦੀ ਹੈ। ਗੈਟੀ ਸੀਨੀਅਰ ਨੇ ਇਨਕਾਰ ਕਰ ਦਿੱਤਾ। ਆਪਣੇ ਪੁੱਤਰ ਦੀ ਜ਼ਿੰਦਗੀ ਦੇ ਲਈ, ਗੇਲ ਅਤੇ ਗੈਟੀ ਸੀਨੀਅਰ ਦੇ ਸਲਾਹਕਾਰ, ਮਾਰਕ ਵਾਹਲਬਰਗ ਸਮੇਂ ਦੇ ਵਿਰੁੱਧ ਦੌੜ ਵਿੱਚ ਅਸੰਭਵ ਸਹਿਯੋਗੀ ਬਣ ਜਾਂਦੇ ਹਨ ਜੋ ਆਖਰਕਾਰ ਪੈਸੇ ਉੱਤੇ ਪਿਆਰ ਦੇ ਸੱਚੇ ਅਤੇ ਸਥਾਈ ਮੁੱਲ ਨੂੰ ਦਰਸ਼ਾਉਂਦੇ ਹਨ।
3. ਜੀਨ-ਕਲੋਡ ਕੈਰੀਏਰ
ਜੂਲੀਅਨ ਸ਼ਨੈਬੇਲ ਦੁਆਰਾ ਐਟ ਈਟਰਨਿਟੀ’ਜ਼ ਗੇਟ
ਸਕ੍ਰੀਨ ਪਲੇਅ: ਜੀਨ-ਕਲੋਡ ਕੈਰੀਏਰ, ਲੁਈਸ ਕੁਗੇਲਬਰਗ, ਜੂਲੀਅਨ ਸ਼ਨੈਬੇਲ
ਅਮਰੀਕਾ, ਫ਼ਰਾਂਸ | 2018 | ਅੰਗਰੇਜ਼ੀ, ਫ਼ਰੈਂਚ | 110 ਮਿੰਟ | ਰੰਗ
ਸੰਖੇਪ: ਇਹ ਫਿਲਮ ਵਿਨਸੇਂਟ ਵੈਨ ਗੌਗ ਦੀਆਂ ਪੇਂਟਿੰਗਾਂ ’ਤੇ ਆਧਾਰਿਤ ਦ੍ਰਿਸ਼ਾਂ ਦਾ ਇੱਕ ਸੰਗ੍ਰਹਿ ਹੈ, ਉਨ੍ਹਾਂ ਦੇ ਜੀਵਨ ਵਿੱਚ ਵਾਪਰੀਆਂ ਘਟਨਾਵਾਂ ਬਾਰੇ ਆਮ ਸਮਝ ਜੋ ਤੱਥਾਂ, ਸੁਣੀਆਂ ਗੱਲਾਂ ਅਤੇ ਦ੍ਰਿਸ਼ਾਂ ਦੇ ਰੂਪ ਵਿੱਚ ਦਿਖਦੀਆਂ ਹਨ ਜੋ ਸਿਰਫ਼ ਸਾਦੇ ਤੌਰ ’ਤੇ ਘੜੇ ਗਏ ਹਨ। ਕਲਾ ਦਾ ਨਿਰਮਾਣ ਇੱਕ ਸ਼ਾਨਦਾਰ ਜ਼ਿੰਦਗੀ ਬਣਾਉਣ ਦਾ ਮੌਕਾ ਦਿੰਦਾ ਹੈ ਜੋ ਜਿਉਣ ਦੇ ਕਾਰਨ ਨੂੰ ਪ੍ਰਗਟ ਕਰਦਾ ਹੈ। ਵੈਨ ਗੌਗ ਦੇ ਜੀਵਨ ਨਾਲ ਜੁੜੀ ਸਾਰੀ ਹਿੰਸਾ ਅਤੇ ਦੁਖਾਂਤ ਦੇ ਬਾਵਜੂਦ, ਉਨ੍ਹਾਂ ਦਾ ਜੀਵਨ ਜਾਦੂ, ਕੁਦਰਤ ਨਾਲ ਡੂੰਘਾ ਸੰਚਾਰ ਅਤੇ ਜਿਉਂਦੇ ਹੋਣ ਦੇ ਬੇਮਿਸਾਲ ਅਜੂਬੇ ਨਾਲ ਭਰਪੂਰ ਸੀ। ਵੈਨ ਗੌਗ ਦਾ ਕੰਮ ਆਖਰਕਾਰ ਆਸ਼ਾਵਾਦੀ ਹੈ। ਉਨ੍ਹਾਂ ਦਾ ਵਿਲੱਖਣ ਨਜ਼ਰੀਆ ਅਜਿਹਾ ਹੈ ਜੋ ਭਰੋਸੇ ਅਤੇ ਵਿਜ਼ਨ ਨੂੰ ਦ੍ਰਿਸ਼ਮਾਨ ਅਤੇ ਅਕੱਥ ਨੂੰ ਭੌਤਿਕ ਬਣਾਉਂਦਾ ਹੈ।
4. ਜੀਨ-ਲੂਕ ਗੋਡਾਰਡ ਦੁਆਰਾ ਜੀਨ-ਪਾਲ ਬੇਲਮੰਡੋ
ਬਰੀਥਲੈਸ
ਦੇਸ਼ | ਸਾਲ | ਭਾਸ਼ਾ | ਮਿਆਦ: ਫ਼ਰਾਂਸ | 1960 | ਫਰੈਂਚ | 90 ਮਿੰਟ | ਰੰਗੀਨ
ਕਾਸਟ: ਜੀਨ-ਪਾਲ ਬੇਲਮੰਡੋ, ਜੀਨ ਸੇਬਰਗ, ਡੈਨੀਅਲ ਬੋਲੇਂਗਰ
ਸੰਖੇਪ: ਮਿਸ਼ੇਲ, ਇੱਕ ਮਾਮੂਲੀ ਚੋਰ, ਇੱਕ ਕਾਰ ਚੋਰੀ ਕਰਦਾ ਹੈ ਅਤੇ ਉਕਸਾਊ ਵਿੱਚ ਆ ਕੇ ਇੱਕ ਪੁਲਿਸ ਕਰਮਚਾਰੀ ਦੀ ਹੱਤਿਆ ਕਰ ਦਿੰਦਾ ਹੈ। ਇਸ ਲਈ, ਉਹ ਇਟਲੀ ਵਿੱਚ ਲੁਕਣ ਲਈ ਖੁਦ ਨੂੰ ਬਚਾਉਣ ਦੀ ਇੱਕ ਯੋਜਨਾ ਬਣਾਉਂਦਾ ਹੈ ਅਤੇ ਆਪਣੇ ਪਿਆਰ ਪੈਟਰੀਸ਼ੀਆ ਨੂੰ ਆਪਣੇ ਨਾਲ ਲਿਜਾਣ ਲਈ ਮਨਾਉਂਦਾ ਹੈ।
ਖੇਤੀਬਾੜੀ ਮੰਤਰਾਲਾ
ਖਰੀਫ਼ ਮਾਰਕੀਟਿੰਗ ਸੀਜ਼ਨ 2020—21 ਲਈ ਘੱਟੋ ਘੱਟ ਸਮਰਥਨ ਮੁੱਲ ਕਾਰਜ ਪੂਰੇ ਜੌਬਨ ਤੇ ; ਸਰਕਾਰ ਪਿਛਲੇ ਸੀਜ਼ਨਾਂ ਵਾਂਗ ਮੌਜੂਦਾ ਘੱਟੋ ਘੱਟ ਸਮਰਥਨ ਮੁੱਲ ਸਕੀਮਾਂ ਤੇ ਅਧਾਰਿਤ ਘੱਟੋ ਘੱਟ ਸਮਰਥਨ ਮੁੱਲ ਤਹਿਤ ਕਿਸਾਨਾਂ ਤੋਂ ਲਗਾਤਾਰ ਫਸਲਾਂ ਦੀ ਖਰੀਦ ਕਰ ਰਹੀ ਹੈ
ਸਰਕਾਰ ਨੇ ਪਿਛਲੇ 3 ਦਿਨਾ ਵਿੱਚ ਪੰਜਾਬ ਤੇ ਹਰਿਆਣਾ ਵਿੱਚੋਂ 44,809 ਮੀਟ੍ਰਿਕ ਟਨ ਝੋਨਾ , ਜਿਸ ਦਾ ਘੱਟੋ ਘੱਟ ਸਮਰਥਨ ਮੁੱਖ 84.60 ਕਰੋੜ ਰੁਪਏ ਬਣਦਾ ਹੈ, ਖਰੀਦਿਆ ਹੈ
ਖਰੀਫ਼ ਮਾਰਕੀਟਿੰਗ ਸੀਜ਼ਨ 2020—21 ਅਜੇ ਸ਼ੁਰੂ ਹੀ ਹੋਇਆ ਹੈ ਤੇ ਸਰਕਾਰ ਨੇ ਪਿਛਲੇ ਸੀਜ਼ਨਾਂ ਵਾਂਗ ਮੌਜੂਦਾ ਘੱਟੋ ਘੱਟ ਸਮਰਥਨ ਮੁੱਲ ਸਕੀਮਾਂ ਅਨੁਸਾਰ ਕਿਸਾਨਾਂ ਤੋਂ ਘੱਟੋ ਘੱਟ ਸਮਰਥਨ ਮੁੱਲ ਤਹਿਤ ਖਰੀਫ਼ 2020—21 ਦੀਆਂ ਫਸਲਾਂ ਦੀ ਖਰੀਦ ਸ਼ੁਰੂ ਕਰ ਦਿੱਤੀ ਹੈ । ਸੂਬਿਆਂ ਵੱਲੋਂ ਪ੍ਰਸਤਾਵਾਂ ਤੇ ਅਧਾਰਿਤ ਖਰੀਫ਼ ਮਾਰਕੀਟਿੰਗ ਸੀਜ਼ਨ 2020 ਲਈ ਤਾਮਿਲਨਾਡੂ , ਕਰਨਾਟਕ , ਮਹਾਰਾਸ਼ਟਰ , ਤੇਲੰਗਾਨਾ ਅਤੇ ਹਰਿਆਣਾ ਨੂੰ 14.09 ਲੱਖ ਮੀਟ੍ਰਿਕ ਟਨ ਦਾਲਾਂ ਅਤੇ ਤੇਲ ਬੀਜਾਂ ਦੀ ਖਰੀਦ ਲਈ ਮਨਜ਼ੂਰੀ ਦੇ ਚੁੱਕੀ ਹੈ । ਬਾਕੀ ਸੂਬਿਆਂ ਅਤੇ ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਵੱਲੋਂ ਖਰੀਫ਼ , ਦਾਲਾਂ ਅਤੇ ਤੇਲ ਬੀਜਾਂ ਦੇ ਪ੍ਰਸਤਾਵ ਮਿਲਣ ਮਗਰੋਂ ਮਨਜ਼ੂਰੀ ਦਿੱਤੀ ਜਾਵੇਗੀ ਅਤੇ ਜੇਕਰ ਮਾਰਕੀਟ ਮੁੱਲ ਨੋਟੀਫਾਈਡ ਫਸਲ ਕਟਾਈ ਸਮੇਂ ਦੌਰਾਨ ਘੱਟੋ ਘੱਟ ਸਮਰਥਨ ਮੁੱਲ ਤੋਂ ਹੇਠਾਂ ਜਾਂਦਾ ਹੈ ਤਾਂ ਖਰੀਦ ਪ੍ਰਾਈਸ ਸਪੋਰਟ ਸਕੀਮ ਦੇ ਅਧਾਰਿਤ ਐੱਫ ਏ ਕਿਉ ਗਰੇਡ ਖਰੀਦ ਕੀਤੀ ਜਾਵੇਗੀ ।
29/09/2020 ਤੱਕ ਸਰਕਾਰ ਨੇ ਆਪਣੀਆਂ ਨੋਡਲ ਏਜੰਸੀਆਂ ਰਾਹੀਂ 46.35 ਮੀਟ੍ਰਿਕ ਟਨ ਮੂੰਗ ਜਿਸ ਦਾ ਘੱਟੋ ਘੱਟ ਸਮਰਥਨ ਮੁੱਲ 33 ਲੱਖ ਰੁਪਏ ਬਣਦਾ ਹੈ ਅਤੇ ਜਿਸ ਨਾਲ ਤਾਮਿਲਨਾਡੂ ਦੇ 48 ਕਿਸਾਨਾਂ ਨੂੰ ਫਾਇਦਾ ਪਹੁੰਚਿਆ ਹੈ , ਖਰੀਦਿਆ ਹੈ । ਇਸੇ ਤਰ੍ਹਾਂ 5,089 ਮੀਟ੍ਰਿਕ ਟਨ ਕੋਪਰਾ ਜਿਸ ਦਾ ਘੱਟੋ ਘੱਟ ਸਮਰਥਨ ਮੁੱਲ 52.40 ਕਰੋੜ ਰੁਪਏ ਬਣਦਾ ਹੈ , ਕਰਨਾਟਕ ਅਤੇ ਤਾਮਿਲਨਾਡੂ ਵਿੱਚੋਂ ਖਰੀਦੀ ਗਈ ਹੈ , ਜਿਸ ਨਾਲ ਇਹਨਾਂ ਦੋਹਾਂ ਸੂਬਿਆਂ ਦੇ 3,961 ਕਿਸਾਨਾਂ ਨੂੰ ਲਾਭ ਪਹੁੰਚਿਆ ਹੈ , ਜਦਕਿ ਆਂਧਰ ਪ੍ਰਦੇਸ਼ , ਕਰਨਾਟਕ , ਤਾਮਿਲਨਾਡ ਤੇ ਕੇਰਲ ਨੂੰ 1.23 ਲੱਖ ਮੀਟ੍ਰਿਕ ਟਨ ਮਾਤਰਾ ਖਰੀਦਣ ਦੀ ਮਨਜ਼ੂਰੀ ਦਿੱਤੀ ਗਈ ਸੀ ।
ਹਰਿਆਣਾ ਤੇ ਪੰਜਾਬ ਵਿੱਚ ਖਰੀਫ਼ ਮਾਰਕੀਟਿੰਗ ਸੀਜ਼ਨ 2020—21 ਦੌਰਾਨ ਝੋਨੇ ਦੀ ਖਰੀਦ 26 ਸਤੰਬਰ 2020 ਨੂੰ ਸ਼ੁਰੂ ਹੋ ਚੁੱਕੀ ਹੈ । ਪੰਜਾਬ ਤੇ ਹਰਿਆਣਾ ਵਿੱਚ 29/09/2020 ਤੱਕ 44,809 ਮੀਟ੍ਰਿਕ ਟਨ ਝੋਨਾ ਖਰੀਦਿਆ ਗਿਆ ਹੈ , ਜਿਸ ਵਿੱਚ 3,506 ਮੀਟ੍ਰਿਕ ਟਨ ਹਰਿਆਣਾ ਤੋਂ ਅਤੇ 41,303 ਮੀਟ੍ਰਿਕ ਟਨ ਪੰਜਾਬ ਵਿੱਚੋਂ ਖਰੀਦਿਆ ਗਿਆ ਹੈ ਤੇ ਇਹ ਕੁੱਲ ਖਰੀਦ ਘੱਟੋ ਘੱਟ ਸਮਰਥਨ ਮੁੱਲ 1,888 ਰੁਪਏ ਪ੍ਰਤੀ ਕੁਅੰਟਲ ਦੇ ਹਿਸਾਬ ਨਾਲ ਖਰੀਦੀ ਗਈ ਹੈ , ਜਿਸ ਨਾਲ ਖਰੀਦੇ ਗਏ ਸਾਰੇ ਝੋਨੇ ਦਾ ਘੱਟੋ ਘੱਟ ਸਮਰਥਨ ਮੁੱਲ ਦੀ ਕੀਮਤ 84.60 ਕਰੋੜ ਰੁਪਏ ਬਣਦੀ ਹੈ । ਇਹ ਝੋਨਾ ਪੰਜਾਬ ਤੇ ਹਰਿਆਣਾ ਦੇ 2,950 ਕਿਸਾਨਾਂ ਤੋਂ ਖਰੀਦਿਆ ਗਿਆ ਹੈ । ਸੀਜ਼ਨ 2020—21 ਵਿੱਚ ਕਪਾਹ ਦੀ ਖਰੀਦ ਭਲਕ ਯਾਨਿ 01 ਅਕਤੂਬਰ 2020 ਤੋਂ ਸ਼ੁਰੂ ਹੋਵੇਗੀ ਅਤੇ ਕੋਟਨ ਕਾਰਪੋਰੇਸ਼ਨ ਆਫ ਇੰਡੀਆ  ਐੱਫ ਏ ਕਿਉ ਗਰੇਡ ਕੋਟਨ 01 ਅਕਤੂਬਰ 2020 ਤੋਂ ਖਰੀਦਣਾ ਸ਼ੁਰੂ ਕਰੇਗੀ ।
(ਏ ਪੀ ਐੱਸ / ਐੱਸ ਜੀ
ਪਰਸੋਨਲ,ਲੋਕ ਸ਼ਿਕਾਇਤਾਂ ਤੇ ਪੈਨਸ਼ਨ ਮੰਤਰਾਲਾ
ਕੇਂਦਰੀ ਮੰਤਰੀ ਡਾ. ਜਿਤੇਂਦਰ ਸਿੰਘ ਨੇ ਦੱਸਿਆ ਕਿ ਸਰਕਾਰ ਨੇ ਸੀਐੱਸਈ-2012 ਤੋਂ ਸਿਵਲ ਸੇਵਾਵਾਂ ਪਰੀਖਿਆ ਰਾਹੀਂ ਆਈਏਐੱਸ ਅਧਿਕਾਰੀਆਂ ਦੀ ਸਾਲਾਨਾ ਦਾਖਲਾ ਗਿਣਤੀ ਵਧਾ ਕੇ 180 ਅਤੇ ਸੀਐੱਸਈ-2020 ਤੋਂ ਆਈਪੀਐੱਸ ਅਧਿਕਾਰੀਆਂ ਦੀ ਗਿਣਤੀ 200 ਕੀਤੀ ਹੈ
ਵੱਖ-ਵੱਖ ਰਾਜਾਂ ਵਿੱਚ 01.01.2022 ਤੱਕ ਆਈਏਐੱਸ ਵਿੱਚ 1472 ਅਤੇ ਆਈਪੀਐੱਸ ਵਿੱਚ 864 ਅਸਾਮੀਆਂ ਖਾਲੀ ਹਨ
ਕੇਂਦਰੀ ਰਾਜ ਮੰਤਰੀ  ਵਿਗਿਆਨ ਅਤੇ ਟੈਕਨਾਲੋਜੀ; ਰਾਜ ਮੰਤਰੀ  ਪ੍ਰਿਥਵੀ ਵਿਗਿਆਨ; ਪੀਐੱਮਓ, ਅਮਲਾ, ਜਨਤਕ ਸ਼ਿਕਾਇਤਾਂ, ਪੈਨਸ਼ਨਾਂ, ਪਰਮਾਣੂ ਊਰਜਾ ਅਤੇ ਪੁਲਾੜ ਰਾਜ ਮੰਤਰੀ ਡਾ. ਜਿਤੇਂਦਰ ਸਿੰਘ ਨੇ ਅੱਜ ਦੱਸਿਆ ਕਿ ਸਰਕਾਰ ਨੇ ਸੀਐੱਸਈ-2012 ਤੋਂ ਸਿਵਲ ਸੇਵਾਵਾਂ ਪਰੀਖਿਆ  ਰਾਹੀਂ ਆਈਏਐੱਸ ਅਧਿਕਾਰੀਆਂ ਦੀ ਸਾਲਾਨਾ ਦਾਖਲਾ ਗਿਣਤੀ 180 ਤੱਕ ਵਧਾ ਦਿੱਤੀ ਹੈ। ਇਸੇ ਤਰ੍ਹਾਂ ਸੀਐੱਸਈ-2020 ਤੋਂ ਸੀਐੱਸਈ ਰਾਹੀਂ ਆਈਪੀਐੱਸ ਅਧਿਕਾਰੀਆਂ ਦੀ ਗਿਣਤੀ ਵਧਾ ਕੇ 200 ਕਰ ਦਿੱਤੀ ਗਈ ਹੈ।
ਰਾਜ ਸਭਾ ਵਿੱਚ ਇੱਕ ਸਵਾਲ ਦੇ ਜਵਾਬ ਵਿੱਚ ਡਾ. ਜਿਤੇਂਦਰ ਸਿੰਘ ਨੇ ਕਿਹਾ ਕਿ ਬਸਵਾਨ ਕਮੇਟੀ ਦੀਆਂ ਸਿਫ਼ਾਰਸ਼ਾਂ ਦੇ ਅਧਾਰ 'ਤੇ ਸਿੱਧੇ ਤੌਰ 'ਤੇ ਭਰਤੀ ਕੀਤੇ  ਆਈਏਐੱਸ ਅਧਿਕਾਰੀਆਂ ਦੀ ਸਰਵੋਤਮ ਦਾਖਲੇ ਦੀ ਗਿਣਤੀ ਵਿੱਚ ਵਾਧਾ ਹੋਇਆ ਹੈ। ਕਮੇਟੀ ਨੇ ਇਹ ਵੀ ਸਿਫਾਰਿਸ਼ ਕੀਤੀ ਸੀ ਕਿ 180 ਤੋਂ ਉੱਪਰ ਦੀ ਕੋਈ ਵੀ ਸੰਖਿਆ a) ਗੁਣਵੱਤਾ ਨਾਲ ਸਮਝੌਤਾ ਕਰੇਗੀ; b) ਐੱਲਬੀਐੱਸਐੱਨਏਏ ਦੀ ਸਮਰੱਥਾ ਤੋਂ ਵਧੇਰੇ ਅਤੇ c) ਆਈਏਐੱਸ ਅਧਿਕਾਰੀਆਂ ਦੇ ਕੈਰੀਅਰ ਦੇ ਪਿਰਾਮਿਡ ਵਿੱਚ, ਖਾਸਕਰ ਭਾਰਤ ਸਰਕਾਰ ਵਿੱਚ ਸੀਨੀਅਰ ਅਹੁਦਿਆਂ ਲਈ ਵਿਗਾੜ ਦਾ ਕਾਰਨ ਬਣਦੀ ਹੈ।
ਡਾ. ਜਿਤੇਂਦਰ ਸਿੰਘ ਨੇ ਕਿਹਾ, 01.01.2022 ਤੱਕ ਵੱਖ-ਵੱਖ ਰਾਜਾਂ ਵਿੱਚ ਆਈਏਐੱਸ ਵਿੱਚ 1472 ਅਤੇ ਆਈਪੀਐੱਸ ਵਿੱਚ 864 ਅਸਾਮੀਆਂ ਖਾਲੀ ਹਨ। ਉਨ੍ਹਾਂ ਕਿਹਾ ਕਿ ਅਸਾਮੀਆਂ ਦਾ ਹੋਣਾ ਅਤੇ ਭਰਨਾ ਇੱਕ ਨਿਰੰਤਰ ਪ੍ਰਕਿਰਿਆ ਹੈ। ਕੇਡਰਾਂ ਵਿੱਚ ਖਾਲੀ ਪਈਆਂ ਅਸਾਮੀਆਂ ਨੂੰ ਭਰਨ ਲਈ ਕੇਂਦਰ ਸਰਕਾਰ ਦੀ ਕੋਸ਼ਿਸ਼ ਹੈ। ਸੰਘ ਲੋਕ ਸੇਵਾ ਆਯੋਗ  ਹਰ ਸਾਲ ਆਈਏਐੱਸ ਅਤੇ ਆਈਪੀਐੱਸ ਦੀ ਸ਼੍ਰੇਣੀ ਵਿੱਚ ਸਿੱਧੀ ਭਰਤੀ ਦੇ ਅਧਾਰ 'ਤੇ ਖਾਲੀ ਅਸਾਮੀਆਂ ਨੂੰ ਭਰਨ ਲਈ ਸਿਵਲ ਸੇਵਾਵਾਂ ਪਰੀਖਿਆ  ਦਾ ਆਯੋਜਨ ਕਰਦਾ ਹੈ।
ਮੰਤਰੀ ਨੇ ਇਹ ਵੀ ਦੱਸਿਆ ਕਿ ਪ੍ਰਮੋਸ਼ਨ ਕੋਟੇ ਵਿੱਚ ਖਾਲੀ ਅਸਾਮੀਆਂ ਨੂੰ ਭਰਨ ਲਈ, ਸੰਘ ਲੋਕ ਸੇਵਾ ਆਯੋਗ  ਦੁਆਰਾ ਰਾਜ ਸਰਕਾਰਾਂ ਨਾਲ ਚੋਣ ਕਮੇਟੀ ਦੀਆਂ ਮੀਟਿੰਗਾਂ ਕੀਤੀਆਂ ਜਾਂਦੀਆਂ ਹਨ।
<><><><><>
ਐੱਸਐੱਨਸੀ/ਆਰਆਰ
(Visitor Counter : 68
ਕਿਰਤ ਤੇ ਰੋਜ਼ਗਾਰ ਮੰਤਰਾਲਾ
ਕਰਮਚਾਰੀ ਰਾਜ ਬੀਮਾ ਨਿਗਮ  ਨੇ ਈਐੱਸਆਈ ਅੰਸ਼ਦਾਨ ਭਰਨ ਦੀ ਮਿਆਦ ਅੱਗੇ ਵਧਾਈ
3.49 ਕਰੋੜ ਬੀਮਾਕ੍ਰਿਤ ਵਿਅਕਤੀਆਂ ਤੇ 12,11,174 ਰੋਜ਼ਗਾਰਦਾਤਿਆਂ ਨੂੰ ਲਾਭ ਪੁੱਜੇਗਾ
ਲੌਕਡਾਊਨ ਦੌਰਾਨ ਪ੍ਰਾਈਵੇਟ ਕੈਮਿਸਟਾਂ ਤੋਂ ਦਵਾਈਆਂ ਖ਼ਰੀਦਣ ਦੀ ਇਜਾਜ਼ਤ
ਕੋਵਿਡ–19 ਦੀ ਵਿਸ਼ਵ–ਪੱਧਰੀ ਮਹਾਮਾਰੀ ਕਾਰਨ ਦੇਸ਼ ਇੱਕ ਬਹੁਤ ਚੁਣੌਤੀਪੂਰਨ ਸਥਿਤੀ ਦਾ ਸਾਹਮਣਾ ਕਰ ਰਿਹਾ ਹੈ। ਬਹੁਤ ਸਾਰੇ ਸੰਸਥਾਨ ਆਰਜ਼ੀ ਤੌਰ ’ਤੇ ਬੰਦ ਹਨ ਤੇ ਕਰਮਚਾਰੀ ਕੰਮ ਕਰਨ ਤੋਂ ਅਸਮਰੱਥ ਹਨ। ਅਜਿਹੇ ਸਮੇਂ ਜਦੋਂ ਸਰਕਾਰ ਦੁਆਰਾ ਵਪਾਰਕ ਇਕਾਈਆਂ ਤੇ ਕਰਮਚਾਰੀਆਂ ਲਈ ਕਈ ਰਾਹਤ ਕਦਮ ਚੁੱਕੇ ਜਾ ਰਹੇ ਹਨ, ਕਰਮਚਾਰੀ ਰਾਜ ਬੀਮਾ ਨਿਗਮ  ਨੇ ਕੋਵਿਡ–19 ਨਾਲ ਲੜਨ ਲਈ ਆਪਣੇ ਮੈਡੀਕਲ ਵਸੀਲੇ ਮਜ਼ਬੂਤ ਕਰਨ ਦੇ ਨਾਲ–ਨਾਲ ਆਪਣੀਆਂ ਸਬੰਧਿਤ ਧਿਰਾਂ ਖਾਸ ਤੌਰ ’ਤੇ ਰੋਜ਼ਗਾਰਦਾਤਿਆਂ ਤੇ ਬੀਮਾਕ੍ਰਿਤ ਵਿਅਕਤੀਆਂ ਲਈ ਹੇਠ ਲਿਖੇ ਰਾਹਤ ਕਦਮ ਚੁੱਕੇ ਹਨ।
ਰਾਹਤ ਦੇ ਇੱਕ ਕਦਮ ਵਜੋਂ, ਫ਼ਰਵਰੀ ਤੇ ਮਾਰਚ ਮਹੀਨਿਆਂ ਲਈ ਈਐੱਸਆਈ ਅੰਸ਼ਦਨ ਭਰਨ ਦੀ ਮਿਆਦ ਪਹਿਲਾਂ ਕ੍ਰਮਵਾਰ 15 ਅਪ੍ਰੈਲ ਤੇ 15 ਮਈ ਤੱਕ ਅੱਗੇ ਵਧਾ ਦਿੱਤੀ ਗਈ ਸੀ। ਹੁਣ ਰੋਜ਼ਗਾਰਦਾਤਿਆਂ ਦੁਆਰਾ ਕਿਉਂਕਿ ਔਕੜਾਂ ਦਾ ਸਾਹਮਣਾ ਕੀਤਾ ਜਾ ਰਿਹਾ ਹੈ, ਇਸੇ ਲਈ ਫ਼ਰਵਰੀ ਮਹੀਨੇ ਲਈ ਈਐੱਸਆਈ ਅੰਸ਼ਦਾਨ ਭਰਨ ਦੀ ਮਿਆਦ ਜਿਹੜੀ ਪਹਿਲਾਂ 15 ਅਪ੍ਰੈਲ ਤੱਕ ਅੱਗੇ ਵਧਾਈ ਗਈ ਸੀ, ਉਹ ਹੁਣ ਹੋਰ ਅੱਗੇ ਵਧਾ ਕੇ 15 ਮਈ, 2020 ਕਰ ਦਿੱਤੀ ਗਈ ਹੈ। ਮਾਰਚ 2020 ਮਹੀਨੇ ਲਈ ਅੰਸ਼ਦਾਨ ਭਰਨ ਦੀ ਮਿਆਦ ਵੀ 15 ਮਈ, 2020 ਹੈ। ਕੋਈ ਜੁਰਮਾਨਾ ਜਾਂ ਵਿਆਜ ਜਾਂ ਹਰਜਾਨਾ ਇਸ ਵਧਾਈ ਹੋਈ ਮਿਆਦ ਦੌਰਾਨ ਸੰਸਥਾਨਾਂ ਤੋਂ ਵਸੂਲ ਨਹੀਂ ਕੀਤਾ ਜਾਵੇਗਾ। ਰਿਟਰਨ ਭਰਨ ਦੀ ਮਿਆਦ ਅੱਗੇ ਵਧਾਉਣ ਨਾਲ 3.49 ਕਰੋੜ ਬੀਮਾਕ੍ਰਿਤ ਵਿਅਕਤੀਆਂ  ਅਤੇ 12,11,174 ਰੋਜ਼ਗਾਰਦਾਤਿਆਂ ਨੂੰ ਰਾਹਤ ਮਿਲੇਗੀ।
ਇਸ ਤੋਂ ਇਲਾਵਾ, ਬੀਮਾਕ੍ਰਿਤ ਵਿਅਕਤੀਆਂ ਤੇ ਲਾਭਾਰਥੀਆਂ ਲਈ ਹੇਠ ਲਿਖੇ ਰਾਹਤ ਕਦਮ ਚੁੱਕੇ ਗਏ ਹਨ।
ਈਐੱਸਆਈ ਲਾਭਾਰਥੀਆਂ ਦੀਆਂ ਔਕੜਾਂ ਘਟਾਉਣ ਲਈ, ਲੌਕਡਾਊਨ ਦੀ ਮਿਆਦ ਦੌਰਾਨ ਈਐੱਸਆਈ ਲਾਭਾਰਥੀਆਂ ਨੂੰ ਨਿਜੀ ਕੈਮਿਸਟਾਂ ਤੋਂ ਦਵਾਈਆਂ ਖ਼ਰੀਦਣ ਅਤੇ ਬਾਅਦ ’ਚ ਈਐੱਸਆਈਸੀ ਤੋਂ ਇਸ ਦੀ ਭਰੌਤੀ ਕਰਵਾਉਣ  ਦੀ ਇਜਾਜ਼ ਦੇ ਦਿੱਤੀ ਗਈ ਹੈ।
ਬੀਮਾਕ੍ਰਿਤ ਵਿਅਕਤੀਆਂ ਤੇ ਲਾਭਾਰਥੀਆਂ ਨੂੰ ਮੈਡੀਕਲ ਸੇਵਾਵਾਂ ਮੁਹੱਈਆ ਕਰਵਾਉਣ ਲਈ ਉਨ੍ਹਾਂ ਨੂੰ ਉਸ ਹਾਲਤ ਵਿੱਚ ਟਾਈ–ਅੱਪ ਹਸਪਤਾਲਾਂ ’ਚ ਜਾਣ ਦੀ ਵਿਵਸਥਾ ਵੀ ਕਰ ਦਿੱਤੀ ਗਈ ਹੈ, ਜੇ ਕੋਰੋਨਾ ਦੇ ਸ਼ੱਕੀ ਤੇ ਪੁਸ਼ਟੀ ਹੋਏ ਮਾਮਲਿਆਂ ਲਈ ਖਾਸ ਤੌਰ ’ਤੇ ਕਿਸੇ ਈਐੱਸਆਈਸੀ ਹਸਪਤਾਲ ਨੂੰ ਸਮਰਪਿਤ ਕੋਵਿਡ–19 ਹਸਪਤਾਲ ਐਲਾਨ ਦਿੱਤਾ ਗਿਆ ਹੈ। ਈਐੱਸਆਈ ਲਾਭਾਰਥੀਆਂ ਨੂੰ ਉਸ ਸਮੇਂ ਦੌਰਾਨ ਨਿਰਧਾਰਿਤ ਸੈਕੰਡਰੀ/ਐੱਸਐੱਸਟੀ ਕਨਸਲਟੇਸ਼ਨ / ਦਾਖ਼ਲ ਹੋਣ / ਜਾਂਚ ਕਰਵਾਉਣ ਦੀ ਸਹੂਲਤ ਮੁਹੱਈਆ ਕਰਵਾਉਣ ਲਈ ਟਾਈ–ਅੱਪ ਹਸਪਤਾਲਾਂ ’ਚ ਰੈਫ਼ਰ ਕੀਤਾ ਜਾ ਸਕਦਾ ਹੈ, ਜਿਨ੍ਹਾਂ ਦਾ ਸਬੰਧਿਤ ਈਐੱਸਆਈਸੀ ਹਸਪਤਾਲ ਇੱਕ ਸਮਰਪਿਤ ਕੋਵਿਡ–19 ਹਸਪਤਾਲ ਵਜੋਂ ਕੰਮ ਕਰ ਰਿਹਾ ਹੈ। ਈਐੱਸਆਈ ਲਾਭਾਰਥੀ ਆਪਣੀ ਹੱਕਦਾਰੀ ਅਨੁਸਾਰ ਬਿਨਾ ਕਿਸੇ ਰੈਫ਼ਰਲ ਲੈਟਰ ਦੇ ਵੀ ਸਿੱਧਾ ਟਾਈ–ਅੱਪ ਹਸਪਤਾਲ ਜਾ ਕੇ ਐਮਰਜੈਂਸੀ / ਗ਼ੈਰ–ਐਮਰਜੈਂਸੀ ਮੈਡੀਕਲ ਇਲਾਜ ਕਰਵਾ ਸਕਦਾ ਹੈ।
ਮੈਡੀਕਲ ਲਾਭ ਨਿਯਮ 60–61 ਅਧੀਨ ਉਨ੍ਹਾਂ ਬੀਮਾਕ੍ਰਿਤ ਵਿਅਕਤੀਆਂ ਨੂੰ ਮੁਹੱਈਆ ਕਰਵਾਇਆ ਜਾਂਦਾ ਹੈ ਜਿਹੜੇ ਸਥਾਈ ਤੌਰ ਉੱਤੇ ਦਿੱਵਯਾਂਗ ਹੋਣ ਕਾਰਨ ਹੁਣ ਬੀਮਾਕ੍ਰਿਤ ਰੁਜ਼ਗਾਰ ’ਚ ਨਹੀਂ ਹਨ ਤੇ ਜਾਂ ਸੇਵਾ–ਮੁਕਤ ਬੀਮਾਕ੍ਰਿਤ ਵਿਅਕਤੀ ਹਨ; ਇਸ ਲਈ ਉਨ੍ਹਾਂ ਨੂੰ 10/– ਰੁਪਏ ਪ੍ਰਤੀ ਮਹੀਨਾ ਦੀ ਦਰ ਉੱਤੇ ਇੱਕ ਸਾਲ ਦੇ ਇੱਕ–ਮੁਸ਼ਤ ਅੰਸ਼ਦਾਨ ਦੇ ਭੁਗਤਾਨ ਕਰਨਾ ਹੋਵੇਗਾ। ਲੌਕਡਾਊਨ ਦੀਆਂ ਮੌਜੂਦਾ ਸਥਿਤੀਆਂ ਅਧੀਨ ਅਜਿਹੇ ਮਾਮਲੇ ਹੋ ਸਕਦੇ ਹਨ, ਜਿੱਥੇ ਜਾਰੀ ਹੋਏ ਮੈਡੀਕਲ ਬੈਨੇਫ਼ਿਟ ਕਾਰਡਾਂ ਦੀ ਵੈਧਤਾ ਦੀ ਮਿਆਦ ਖ਼ਤਮ ਹੋ ਗਈ ਹੈ ਕਿਉਂਕਿ ਉਹ ਲਾਭਾਰਥੀ ਲੌਕਡਾਊਨ ਕਾਰਨ ਅਗਾਊਂ ਸਲਾਨਾ ਇੱਕਮੁਸ਼ਤ ਅੰਸ਼ਦਾਨ ਜਮ੍ਹਾ ਕਰਵਾਉਣ ਤੋਂ ਅਸਮਰੱਥ ਰਹੇ ਸਨ। ਅਜਿਹੇ ਲਾਭਾਰਥੀਆਂ ਨੂੰ 30 ਜੂਨ, 2020 ਤੱਕ ਈਐੱਸਆਈ ਦੇ ਨਿਯਮ 60 ਤੇ 61  ਅਧੀਨ ਮੈਡੀਕਲ ਲਾਭ ਹਾਸਲ ਕਰਨ ਦੀ ਇਜਾਜ਼ਤ ਹੋਵੇਗੀ।
ਸਥਾਈ ਦਿੱਵਯਾਂਗਤਾ ਲਾਭ ਤੇ ਆਸ਼ਰਿਤਾਂ ਦੇ ਲਾਭ ਦੇ ਸਬੰਧ ਵਿੱਚ ਲਗਭਗ 41.00 ਕਰੋੜ ਰੁਪਏ ਮਾਰਚ, 2020 ਮਹੀਨੇ ਦੌਰਾਨ ਲਾਭਾਰਥੀਆਂ ਦੇ ਬੈਂਕ ਖਾਤਿਆਂ ਵਿੱਚ ਭੇਜੇ ਗਏ ਹਨ।
ਕਬਾਇਲੀ ਮਾਮਲੇ ਮੰਤਰਾਲਾ
ਸ਼੍ਰੀ ਅਰਜੁਨ ਮੁੰਡਾ ਨੇ ਅੱਜ ਅੰਤਰਰਾਸ਼ਟਰੀ ਯੋਗ ਦਿਵਸ ਦੇ ਮੌਕੇ ‘ਤੇ ਝਾਰਖੰਡ ਦੇ ਖੂੰਟੀ ਜ਼ਿਲ੍ਹੇ ਵਿੱਚ ਯੋਗ ਮਹੋਤਸਵ ਸਮਾਰੋਹ ਦੀ ਅਗਵਾਈ ਕੀਤੀ
ਯੋਗ ਸਾਨੂੰ ਸਿਹਤਮੰਦ ਰੱਖਣ ਵਿੱਚ ਮਦਦ ਕਰਦਾ ਹੈ ਅਤੇ ਇਸ ਸੰਦੇਸ਼ ਨੂੰ ਪ੍ਰਚਾਰਿਤ ਕਰਨ ਦੀ ਜ਼ਰੂਰਤ ਹੈ: ਸ਼੍ਰੀ ਅਰਜੁਨ ਮੁੰਡਾ
ਕੇਂਦਰੀ ਕਬਾਇਲੀ ਮਾਮਲੇ ਮੰਤਰੀ ਸ਼੍ਰੀ ਅਰਜੁਨ ਮੁੰਡਾ ਨੇ ਅੱਜ ਅੰਤਰਰਾਸ਼ਟਰੀ ਯੋਗ ਦਿਵਸ ਦੇ ਅਵਸਰ ‘ਤੇ ਝਾਰਖੰਡ ਦੇ ਖੂੰਟੀ ਜ਼ਿਲ੍ਹੇ ਦੇ ਬਿਰਸਾ ਕਾਲਜ ਸਟੇਡੀਅਮ ਵਿੱਚ ਯੋਗ ਮਹੋਤਸਵ ਸਮਾਰੋਹ ਦੀ ਅਗਵਾਈ ਕੀਤੀ।
ਇਸ ਪ੍ਰੋਗਰਾਮ ਵਿੱਚ ਕਮਿਸ਼ਨਰ ਸ਼ਸ਼ੀ ਰੰਜਨ, ਸੁਪਰਡੈਂਟ ਅਮਨ ਕੁਮਾਰ, ਡਿਪਟੀ ਡਿਵੈਲਪਮੈਂਟ ਕਮਿਸ਼ਨਰ ਨੀਤੀਸ਼ ਕੁਮਾਰ ਸਿੰਘ, ਉਪ ਮੰਡਲ ਅਧਿਕਾਰੀ ਸੈਯਦ ਰਿਯਾਜ ਅਹਿਮਦ, ਵਣ ਮੰਡਲ ਅਧਿਕਾਰੀ ਕੁਲਦੀਪ ਮੀਣਾ ਨੇ ਵੀ ਹਿੱਸਾ ਲਿਆ। ਇਸ ਯੋਗ ਅਭਿਆਸ ਵਿੱਚ ਸਾਰੇ ਅਧਿਕਾਰੀਆਂ ਦੇ ਇਲਾਵਾ ਵੱਡੀ ਸੰਖਿਆ ਵਿੱਚ ਸਕੂਲ ਅਤੇ ਕਾਲਜ ਦੇ ਵਿਦਿਆਰਥੀਆਂ ਦੇ ਨਾਲ-ਨਾਲ ਬਜੁਰਗਾਂ ਅਤੇ ਆਮ ਲੋਕਾਂ ਨੇ ਹਿੱਸਾ ਲਿਆ।
ਇਸ ਪ੍ਰੋਗਰਾਮ ਨੂੰ ਸੰਬੋਧਿਤ ਕਰਦੇ ਹੋਏ ਕੇਂਦਰੀ ਮੰਤਰੀ ਸ਼੍ਰੀ ਅਰਜੁਨ ਮੁੰਡਾ ਨੇ ਕਿਹਾ ਕਿ ਅਸੀਂ ਆਜ਼ਾਦੀ ਦੀ 75ਵੀਂ ਵਰ੍ਹੇਗੰਢ ਮਨਾ ਰਹੇ ਹਨ। ਇਹ ਵਜ੍ਹਾ ਹੈ ਕਿ ਖੂੰਟੀ ਸਮੇਤ ਦੇਸ਼ ਦੇ ਚੁਣੇ 75 ਸ਼ਹਿਰਾਂ ਵਿੱਚ ਅੱਜ ਅੰਤਰਰਾਸ਼ਟਰੀ ਯੋਗ ਦਿਵਸ ਵੱਡੇ ਧੂਮਧਾਮ ਨਾਲ ਮਨਾਇਆ ਜਾ ਰਿਹਾ ਹੈ। ਉਨ੍ਹਾਂ ਨੇ ਕਿਹਾ ਕਿ ਅੰਤਰਰਾਸ਼ਟਰੀ ਯੋਗ ਦਿਵਸ ਨਾ ਸਿਰਫ ਦੇਸ਼ ਵਿੱਚ ਬਲਕਿ ਦੁਨੀਆ ਦੇ ਵੱਖ-ਵੱਖ ਦੇਸ਼ਾਂ ਵਿੱਚ ਵੀ ਮਨਾਇਆ ਜਾ ਰਿਹਾ ਹੈ।
ਕੇਂਦਰੀ ਮੰਤਰੀ ਨੇ ਦੱਸਿਆ ਕਿ ਇਸ ਸਾਲ ਅੰਤਰਰਾਸ਼ਟਰੀ ਯੋਗ ਦਿਵਸ ਦੀ ਥੀਮ ‘ਮਾਨਵਤਾ ਦੇ ਲਈ ਯੋਗ’ ਹੈ। ਕੇਂਦਰੀ ਮੰਤਰੀ ਨੇ ਕਿਹਾ ਕਿ ਪ੍ਰਧਾਨ ਮੰਤਰੀ ਨਰੇਂਦਰ ਮੋਦੀ ਨੇ ਅੰਤਰਰਾਸ਼ਟਰੀ ਯੋਗ ਦਿਵਸ ਨੂੰ ਹੋਰ ਅਧਿਕ ਉਦੇਸ਼ ਪੂਰਨ ਬਣਾਉਣ ਲਈ ਇੱਕ ਥੀਮ ਨਿਰਧਾਰਿਤ ਕੀਤੀ ਹੈ। ਉਨ੍ਹਾਂ ਨੇ ਇਹ ਵੀ ਕਿਹਾ ਕਿ ਯੋਗ ਸਾਨੂੰ ਸਿਹਤਮੰਦ ਰੱਖਣ ਵੀ ਮਦਦ ਕਰਦਾ ਹੈ ਅਤੇ ਇਸ ਸੰਦੇਸ਼ ਨੂੰ ਪ੍ਰਚਾਰਿਤ ਕਰਨ ਦੀ ਜ਼ਰੂਰਤ ਹੈ।
ਅੰਤਰਰਾਸ਼ਟਰੀ ਯੋਗ ਦਿਵਸ ਦੇ ਅਵਸਰ ‘ਤੇ ਜ਼ਿਲ੍ਹਾ ਹੈੱਡਕੁਆਟਰ ਦੇ ਇਲਾਵਾ ਹੋਰ ਗ੍ਰਾਮੀਣ ਅਤੇ ਨਗਰੀ ਖੇਤਰਾਂ ਵਿੱਚ ਵੀ ਜਨਤਕ ਯੋਗ ਪ੍ਰੋਟੋਕਾਲ ਦਾ ਆਯੋਜਨ ਕੀਤਾ ਗਿਆ ।
ਸੜਕੀ ਆਵਾਜਾਈ ਅਤੇ ਰਾਜਮਾਰਗ ਮੰਤਰਾਲਾ
ਸੜਕ ਆਵਾਜਾਈ ਅਤੇ ਰਾਜਮਾਰਗ ਮੰਤਰਾਲੇ ਨੇ 10 ਵਰ੍ਹਿਆਂ ਬਾਅਦ ਟਰੈਕਟਰਾਂ ਦੀ ਸਕ੍ਰੈਪਿੰਗ ਕਰਨ ਦੇ ਸੰਬੰਧ ਵਿੱਚ ਸਪੱਸ਼ਟੀਕਰਨ ਜਾਰੀ ਕੀਤਾ
ਸੜਕ ਆਵਾਜਾਈ ਅਤੇ ਰਾਜਮਾਰਗ ਮੰਤਰਾਲੇ  ਨੇ ਅਣਉਚਿਤ ਅਤੇ ਪ੍ਰਦੂਸ਼ਣ ਫੈਲਾਉਣ ਵਾਲੇ ਟ੍ਰਾਂਸਪੋਰਟ ਅਤੇ ਗੈਰ-ਟ੍ਰਾਂਸਪੋਰਟ ਵਾਹਨਾਂ ਨੂੰ ਸਕ੍ਰੈਪ ਕਰਨ ਦੇ ਲਈ ਸਵੈ-ਇੱਛੁਕ ਵਾਹਨ ਫਲੀਟ ਆਧੁਨਿਕੀਕਰਣ ਪ੍ਰੋਗਰਾਮ ਜਾਂ ਵਾਹਨ ਸਕ੍ਰੈਪਿੰਗ ਨੀਤੀ ਤਿਆਰ ਕੀਤੀ ਹੈ। ਨੀਤੀ ਦੇ ਤਹਿਤ ਵਾਹਨਾਂ ਦੀ ਸਕ੍ਰੈਪਿੰਗ ਦੇ ਲਈ ਕੋਈ ਲਾਜ਼ਮੀ ਉਮਰ ਸੀਮਾ ਨਿਰਧਾਰਿਤ ਨਹੀਂ ਕੀਤੀ ਗਈ ਹੈ। ਆਟੋਮੈਟਿਡ ਟੈਸਟ ਸਟੇਸ਼ਨ ਰਾਹੀਂ ਟੈਸਟ ਕਰਨ ਤੋਂ ਬਾਅਦ ਜਦ ਤੱਕ ਵਾਹਨ ਢੁਕਵਾਂ ਪਾਇਆ ਜਾਂਦਾ ਹੈ, ਤੱਦ ਤੱਕ ਵਾਹਨ ਨੂੰ ਸੜਕ ’ਤੇ ਚਲਾਇਆ ਜਾ ਸਕਦਾ ਹੈ।
ਖੇਤੀਬਾੜੀ ਟਰੈਕਟਰ ਇੱਕ ਨੋਨ-ਟ੍ਰਾਂਸਪੋਰਟ ਵਾਹਨ ਹੈ ਅਤੇ ਸ਼ੁਰੂ ਵਿੱਚ 15 ਵਰ੍ਹਿਆਂ ਦੇ ਲਈ ਰਜਿਸਟਰਡ ਕੀਤਾ ਜਾਂਦਾ ਹੈ। ਇੱਕ ਵਾਰ 15 ਵਰ੍ਹਿਆਂ ਦੀ ਸ਼ੁਰੂਆਤੀ ਰਜਿਸਟ੍ਰੇਸ਼ਨ ਮਿਆਦ ਪੂਰੀ ਹੋ ਜਾਣ ਦੇ ਬਾਅਦ, ਇਸ ਦੇ ਰਜਿਸਟ੍ਰੇਸ਼ਨ ਦਾ ਨਵੀਨੀਕਰਣ ਇੱਕ ਵਾਰ ਵਿੱਚ ਪੰਜ ਵਰ੍ਹਿਆਂ ਦੇ ਲਈ ਕੀਤਾ ਜਾ ਸਕਦਾ ਹੈ।
ਭਾਰਤ ਸਰਕਾਰ ਨੇ ਨੋਟੀਫਿਕੇਸ਼ਨ ਜੀ.ਐੱਸ.ਆਰ. 29  ਮਿਤੀ 16.01.2023 ਵਿੱਚ ਕੁਝ ਸਰਕਾਰੀ ਵਾਹਨਾਂ ਨੂੰ ਛੱਡ ਕੇ, ਕਿਸੇ ਵੀ ਵਾਹਨ ਦੇ ਲਈ ਉਮਰ-ਸੀਮਾ ਨਿਰਧਾਰਿਤ ਨਹੀਂ ਕੀਤੀ ਹੈ।
ਇਸ ਲਈ ਇਹ ਸਪੱਸ਼ਟ ਕੀਤਾ ਜਾਂਦਾ ਹੈ ਕਿ 10 ਵਰ੍ਹਿਆਂ ਬਾਅਦ ਟਰੈਕਟਰਾਂ ਨੂੰ ਲਾਜ਼ਮੀ ਤੌਰ ’ਤੇ ਸਕ੍ਰੈਪ ਕਰਨ ਦੇ ਸੰਬੰਧ ਵਿੱਚ ਟਵਿੱਟਰ ਅਤੇ ਵਟਸਐਪ ਸਮੇਤ ਮੀਡੀਆ ਦੇ ਕੁਝ ਵਰਗਾਂ ਵਿੱਚ ਪ੍ਰਸਾਰਿਤ ਹੋਣ ਵਾਲੀ ਖਬਰਾਂ ਪੂਰੀ ਤਰ੍ਹਾਂ ਨਾਲ ਝੂਠੀ, ਬੇਬੁਨਿਆਦ ਅਤੇ ਬਿਨਾਂ ਕਿਸੇ ਸੱਚਾਈ ਦੀ ਹਨ। ਡਰ ਪੈਦਾ ਕਰਨ ਦੇ ਲਈ ਝੂਠੀ ਗੱਲਾਂ ਫੈਲਾਉਣ ਵਾਲੇ ਕਿਸੇ ਵੀ ਵਿਅਕਤੀ ਦੇ ਵਿਰੁੱਧ ਕਾਨੂੰਨੀ-ਅਧਾਰ ’ਤੇ ਕਾਰਵਾਈ ਕੀਤੀ ਜਾਵੇਗੀ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ "ਅਬੰਡੈਂਸ ਇਨ ਮਿਲਟਸ" ਗੀਤ ਦੇ ਵੀਡੀਓ ਰਿਲੀਜ਼ ਦਾ ਸੁਆਗਤ ਕੀਤਾ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਕਿਸਾਨਾਂ ਨੂੰ ਮਿਲਟਸ ਉਗਾਉਣ ਅਤੇ ਵਿਸ਼ਵ ਦੀ ਭੁੱਖਮਰੀ ਨੂੰ ਖ਼ਤਮ ਕਰਨ ਵਿੱਚ ਮਦਦ ਕਰਨ ਲਈ ਗਾਇਕਾ ਫਾਲੂ ਦੁਆਰਾ ਪ੍ਰਧਾਨ ਮੰਤਰੀ ਦੇ ਨਾਲ ਲਿਖੇ ਅਤੇ ਪੇਸ਼ ਕੀਤੇ ਗਏ ਇੱਕ ਗੀਤ "ਅਬੰਡੈਂਸ ਇਨ ਮਿਲਟਸ" ਦੇ ਵੀਡੀਓ ਰਿਲੀਜ਼ ਦਾ ਸੁਆਗਤ ਕੀਤਾ ਹੈ।
ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ:
"ਬਹੁਤ ਰਚਨਾਤਮਕ ਅਤੇ ਹੋਰ ਜ਼ਿਆਦਾ ਲੋਕਾਂ ਨੂੰ ਤੰਦਰੁਸਤ ਜੀਵਨ ਲਈ ਮਿਲਟਸ ਅਪਣਾਉਣ ਵਾਸਤੇ ਪ੍ਰੇਰਿਤ ਕਰੇਗਾ!"
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਭਾਰਤੀ ਜਲ ਸੈਨਾ ਦੇ ਅਸਾਧਾਰਣ ਸਕਿੱਲ ਅਤੇ ਦ੍ਰਿੜ੍ਹ ਸੰਕਲਪ ਦੀ ਸਰਾਹਨਾ ਕੀਤੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਓਐੱਨਜੀਸੀ ਦੇ ਜਟਿਲ ਈਂਧਣ ਕੱਢਣ ਵਾਲੇ ਉਪਕਰਣਾਂ ਨੂੰ ਠੀਕ ਕਰਨ ਦੇ ਲਈ ਭਾਰਤੀ ਜਲ ਸੈਨਾ ਦੇ ਅਸਾਧਾਰਣ ਸਕਿੱਲ ਅਤੇ ਦ੍ਰਿੜ੍ਹ ਸੰਕਲਪ ਦੀ ਸਰਾਹਨਾ ਕੀਤੀ ਹੈ, ਜਿਸ ਨਾਲ ਪਾਣੀ ਦੇ ਨੀਚੇ ਈਂਧਣ ਦੀ ਅਤਿਰਿਕਤ ਲਾਈਨਾਂ ਦੀ ਨਿਰਵਿਘਨ ਸਥਾਪਨਾ ਸੰਭਵ ਹੋ ਸਕੀ ਹੈ।
ਪੈਟ੍ਰੋਲੀਅਮ ਅਤੇ ਕੁਦਰਤੀ ਗੈਸ ਮੰਤਰਾਲੇ ਦੇ ਇੱਕ ਟਵੀਟ ਦੇ ਜਵਾਬ ਵਿੱਚ, ਪ੍ਰਧਾਨ ਮੰਤਰੀ ਨੇ ਕਿਹਾ;
“ਭਾਰਤੀ ਜਲ ਸੈਨਾ ਦਾ ਸ਼ਾਨਦਾਰ ਪ੍ਰਯਾਸ!”
ਵਿਗਿਆਨ ਤੇ ਤਕਨਾਲੋਜੀ ਮੰਤਰਾਲਾ
ਸੀਈਐੱਨਐੱਸ ਦਾ ਗੋਲਡ ਨੈਨੋ–ਸਟ੍ਰਕਚਰ ਸਬਸਟ੍ਰੇਟ ਬਾਇਓ–ਮੌਲੀਕਿਊਲਸ ਅਤੇ ਲੈਬ ਦੇ ਰਸਾਇਣਾਂ ਵਿਚਾਲੇ ਆਪਸੀ ਕਿਰਿਆ ਦਾ ਪਤਾ ਲਾ ਸਕਦਾ ਹੈ
ਵਿਗਿਆਨ ਤੇ ਟੈਕਨੋਲੋਜੀ ਵਿਭਾਗ  ਦੇ ਇੱਕ ਖੁਦਮੁਖ਼ਤਿਆਰ ਸੈਂਟਰ ਫ਼ਾਰ ਨੈਨੋ ਐਂਡ ਸਾਫ਼ਟ ਸੈਂਟਰ ਸਾਇੰਸਜ਼  ਦੇ ਵਿਗਿਆਨੀਆਂ ਨੇ ਇੱਕ ਗੋਲਡ ਨੈਨੋ–ਸਟ੍ਰਕਚਰ ਦਾ ਉਪਯੋਗ ਕਰਦਿਆਂ ਆਪਟੀਕਲ ਸੈਂਸਿੰਗ ਐਪਲੀਕੇਸ਼ਨਾਂ ਲਈ ਇੱਕ ਸਬਸਟ੍ਰੇਟ  ਦਾ ਵਿਕਾਸ ਕੀਤਾ ਹੈ। ਅਜਿਹੇ ਸਬਸਟ੍ਰੇਟ ਆਲੇ–ਦੁਆਲੇ ਦੇ ਮਾਧਿਅਮ ਰਾਹੀਂ ਰੀਫ਼੍ਰੈਕਟਿਵ ਇੰਡੈਕਸ ਵਿੱਚ ਤਬਦੀਲੀ ਪ੍ਰਤੀ ਸੰਵੇਦਨਸ਼ੀਲ ਹੁੰਦੇ ਹਨ ਤੇ ਪ੍ਰਯੋਗਸ਼ਾਲਾ ’ਚ ਜੈਵਿਕ ਦ੍ਰਿਸ਼ਟੀ ਤੋਂ ਅਹਿਮ ਮੌਲੀਕਿਊਲ ਤੇ ਰਸਾਇਣ ਦਾ ਪਤਾ ਲਾ ਸਕਦੇ ਹਨ। ਗਲਾਸ ਸਬਸਟ੍ਰੇਟ ਗੋਲਡ ਨੈਨੋਸਟ੍ਰਕਚਰ ਸ਼੍ਰੇਣੀ ਨਾਲ ਸਜਿਆ ਹੁੰਦਾ ਹੈ ਤੇ ਇਸ ਦੀ ਲੰਬਾਈ ਦੇ ਨਾਲ ਵਧਦੇ ਆਕਾਰ ਦੀ ਦਰਮਿਆਨੀ ਸ਼ੂੰਨਯਤਾ ਦੇ ਨਾਲ ਜੁੜਿਆ ਹੁੰਦਾ ਹੈ, ਜਿਸ ਕਾਰਨ ਦ੍ਰਿਸ਼ਟਮਾਨ ਰੇਂਜ ਵਿੱਚ ਪਲਾਜ਼ਮੋਨਿਕ ਰੈਜ਼ੋਨੈਂਸ ਦੀ ਟਿਊਨੇਬਿਲਿਟੀ ਵਧ ਜਾਂਦੀ ਹੈ।
ਸਬਸਟ੍ਰੇਟ ਦੀ ਕੈਮੀਕਲ ਸੈਂਸਿੰਗ ਵਿੱਚ ਸੰਭਾਵੀ ਐਪਲੀਕੇਸ਼ਨਸ ਹਨ ਤੇ ਇਹ ਰੀਐਕਸ਼ਨ ਦੇ ਕਾਇਨੈਟਿਕਸ ਦੇ ਹਿਸਾਬ ਨਾਲ ਸਹਾਇਤਾ ਕਰ ਸਕਦਾ ਹੈ, ਜਿਵੇਂ ਕਿ ਐਂਜ਼ਾਈਮ ਨਾਲ ਜੁੜੇ ਇਮਿਊਨੋਸੋਰਬੈਂਟ ਪਰੀਖਣ ’ਚ ਹੁੰਦਾ ਹੈ। ਅਜਿਹੀਆਂ ਐਪਲੀਕੇਸ਼ਨਸ ਵਿਭਿੰਨ ਸਬਸਟ੍ਰੇਟ ਦੇ ਉਪਯੋਗ ਦੀ ਜ਼ਰੂਰਤ ਤੋਂ ਬਚਦਿਆਂ ਇੱਕ ਸਮੇਂ ’ਤੇ ਸਮਾਨ ਸਥਿਤੀਆਂ ਅਧੀਨ ਮੁਹਾਰਤ ਦੀ ਜਾਂਚ ਕਰਨ ਲਈ ਹਾਈ ਥੌਰੋਪੁਟ ਸਕ੍ਰੀਨਿੰਗ ਲਈ ਅਡਜਸਟੇਬਲ ਸਪੈਕਟ੍ਰਲ ਰੇਂਜ ਤੇ ਰੈਜ਼ੋਲਿਊਸ਼ਨ ਦੀ ਮੰਗ ਕਰਦੇ ਹਨ।
ਡਾ. ਵਿਸ਼ਵਨਾਥ ਤੇ ਇੱਕ ਖੋਜੀ ਵਿਦਵਾਨ ਸੁਸ਼੍ਰੀ ਬ੍ਰਿੰਧੂ ਮਾਲਨੀ ਐੱਸ. ਸਮੇਤ ਉਨ੍ਹਾਂ ਦੇ ਸਹਿਯੋਗੀਆਂ ਨੇ ਇਨਕਲਾਈਂਡ ਰੀਐਕਟਿਵ ਆਇਨ ਇਚਿੰਗ ਤੇ ਇਨਕਲਾਈਂਡ ਸਪੁਟਰਿੰਗ ਤਕਨੀਕਾਂ ਨਾਲ ਕੋਲਾਇਡਲ ਲਿਥੋਗ੍ਰਾਫ਼ੀ ਦੇ ਮਿਸ਼ਰਣ ਦੁਆਰਾ ਇਨ੍ਹਾਂ ਸੰਰਚਨਾਵਾਂ ਦਾ ਨਿਰਮਾਣ ਕੀਤਾ ਹੈ। ਵਧਦੀ ਦਰਮਿਆਨੀ ਸ਼ੂਨਯਤਾ ਦੀ ਦਿਸ਼ਾ ਨਾਲ ਹਰੇਕ ਪੁਜ਼ੀਸ਼ਨ ਉੱਤੇ ਆਪਟੀਕਲ ਸਪੈਕਟ੍ਰੋਸਕੋਪੀ ਮਾਪਨਾਂ ਨੂੰ ਪੂਰਨ ਕੀਤਾ ਗਿਆ ਜੋ ਲੋਕਲਾਇਜ਼ਡ ਪਲਾਜ਼ਮੋਨ ਰੈਜ਼ੋਨੈਂਸ  ਅਤੇ ਹਾਈਬ੍ਰਿਡਾਈਜ਼ਡ ਮੋਡਜ਼ ਦੀ ਮੌਜੂਦਗੀ ਪ੍ਰਦਰਸ਼ਿਤ ਕਰਦੇ ਹਨ।
ਇਹ ਰੈਜ਼ੋਨੈਂਸ ਪੁਜ਼ੀਸ਼ਨ ਨਾਲ ਲੰਬੀ ਵੇਵਲੈਂਗਥ ਦੀ ਦਿਸ਼ਾ ਵਿੱਚ ਸ਼ਿਫ਼ਟ ਕਰਦੇ ਪਾਏ ਗਏ। ਸਬਸਟ੍ਰੇਟ ਉੱਤੇ ਵਿਭਿੰਨ ਮੌਰਫ਼ੌਲੋਜੀ 100 ਐੱਮਐੱਮ ਲੰਬਾਈ ’ਚ 50 ਐੱਮਐੱਮ ਸਪੈਕਟ੍ਰਲ ਟਿਊਨੇਬਿਲਿਟੀ ਵੱਲ ਅੱਗੇ ਵਧਦੇ ਹਨ। ਰਿਫ਼੍ਰੈਕਟਿਵ ਇੰਡੈਕਸ ਸੈਂਸਿੰਗ ਐਪਲੀਕੇਸ਼ਨ ਲਈ ਰਿਫ਼ਲੈਂਕਟੈਂਸ ’ਚ ਐੱਲਐੱਸਪੀਆਰ ਕਾਰਨ ਇੱਕ ਆਪਟੀਮਮ ਪੀਕ ਪੈਦਾ ਹੋਇਆ। ਸਟ੍ਰਕਚਰ ਲਈ 621.6 ਐੱਨਐੱਮ/ਆਰਆਈਕਿਊ ਦੀ ਸਰਬਉੱਚ ਸੰਵੇਦਨਸ਼ੀਲਤਾ ਪ੍ਰਾਪਤ ਕੀਤੀ ਗਈ, ਜਿਸ ਵਿੱਚ ਇੰਟਰਸਟਾਈਸ ਆਕਾਰ ਵੱਧ ਤੋਂ ਵੱਧ ਹੈ। ਇਹ ਕਾਰਜ ਜਰਨਲ ਪਲਾਜ਼ਮੋਨਿਕਸ ਵਿੱਚ ਪ੍ਰਕਾਸ਼ਿਤ ਕੀਤਾ ਗਿਆ।
ਇਸ ’ਤੇ ਕੰਮ ਕਰ ਰਿਹਾ ਇੱਕ ਖੋਜੀ ਵਿਦਵਾਨ ਇਸ ਦੀ ਵਿਆਖਿਆ ਕਰਦਾ ਹੈ,‘ਅਸੀਂ ਅਕਸਰ ਪਲਾਂਟ ਐਨੀਮਲ ਤੇ ਹੋਰ ਕੁਦਰਤੀ ਧਾਰਨਾਵਾਂ ’ਚ ਸਪਸ਼ਟ ਅਤੇ ਗਤੀਸ਼ਲ ਰੰਗਾਂ ਨੂੰ ਵੇਖਦੇ ਹਾਂ। ਜੋ ਰੰਗ ਅਸੀਂ ਵੇਖਦੇ ਹਾਂ, ਉਹ ਮੈਟਰ ਦੇ ਸਭ ਤੋਂ ਛੋਟੇ ਬਿਲਡਿੰਗ ਬਲਾਕ ਨਾਲ ਪ੍ਰਕਾਸ਼ ਦੇ ਇੰਟਰਐਕਸ਼ਨ ਤੋਂ ਵੀ ਪੈਦਾ ਹੋ ਸਕਦੇ ਹਨ। ਤਦ ਪ੍ਰਸ਼ਨ ਉੱਠਦਾ ਹੈ ਕਿ ਕੀ ਅਸੀਂ ਇਸ ਨੂੰ ਸੁੰਗੇੜ ਕੇ ਮੈਟਰ ਦੇ ਗੁਣਾਂ  ਨੂੰ ਬਦਲ ਸਕਦੇ ਹਾਂ? ਉੱਤਰ ਹੈ, ਹਾਂ।’
ਉਨ੍ਹਾਂ ਕਿਹਾ ਕਿ – ‘ਇਹ ਪਹਿਲੀ ਵਾਰ ਮਾਈਕਲ ਫ਼ੈਰਾਡੇ ਵੱਲੋਂ ਪਤਾ ਲਾਇਆ ਗਿਆ ਕਿ ਗੋਲਡ ਪਾਰਟੀਕਲ ਦਾ ਨੈਨੋਮੀਟਰ ਉੱਤੇ ਆਕਾਰ ਘਟਾਉਣ ’ਤੇ, ਇਸ ਦਾ ਰੰਗ ਲਾਲ ਤੋਂ ਬਦਲ ਕੇ ਇਸ ਦਾ ਜਾਣਿਆ–ਪਛਾਣਿਆ ਮੈਟੇਲਿਕ ਪੀਲਾ ਹੋ ਜਾਂਦਾ ਹੈ। ਜਦੋਂ ਪ੍ਰਕਾਸ਼ ਇੱਕ ਧਾਤੂ ਵਿੱਚ ਫ਼੍ਰੀ ਇਲੈਕਟ੍ਰੌਨ ਨਾਲ ਇੰਟਰਐਕਟ ਕਰਦਾ ਹੈ, ਤਾਂ ਇਹ ਫ਼੍ਰੀ ਇਲੈਕਟ੍ਰੌਨ ਦਾ ਸਮੂਹਿਕ ਔਸੀਲੇਸ਼ਨ ਪੈਦਾ ਕਰਦਾ ਹੈ, ਜਿਸ ਨੂੰ ਸਰਫ਼ੇਸ ਪਲਾਜ਼ਮੋਨਜ਼ ਕਹਿੰਦੇ ਹਨ।’
DOI:https://doi.org/10.1007/s11468-019-01108-3
ਚਿੱਤਰ: ਸਬਸਟ੍ਰੇਟ ਅਤੇ ਫ਼ੀਲਡ ਇਮਿਸ਼ਨ ਸਕੈਨਿੰਗ ਇਲੈਕਟ੍ਰੌਨ ਮਾਈਕ੍ਰੋਸਕੋਪਿਕ ਤਸਵੀਰਾਂ ਦਾ ਸਕੀਮੈਟਿਕ ਡਾਇਆਗ੍ਰਾਮ ਜਿਸ ਵਿੱਚ ਵੱਖੋ–ਵੱਖਰੀਆਂ ਪੁਜ਼ੀਸ਼ਨਾਂ ’ਤੇ ਹੈਕਸਾਗੌਨਲੀ ਆਰਡਰਡ ਗੋਲਡ ਨੈਨੋ–ਸਟ੍ਰਕਚਰ ਐਰੇਜ਼ ਵਿਖਾਈ ਦਿੰਦੇ ਹਨ। ਸੌਲਵੈਂਟਸ ਦੇ ਰਿਫ਼੍ਰੈਕਟਿਵ ਇੰਡੈਕਸ ਵਿੱਚ ਵਾਧੇ ਨਾਲ ਐੱਲਐੱਸਪੀਆਰ ਸਿਖ਼ਰ ਦੀ ਤਬਦੀਲੀ। ਇਨਸੈੱਟ ਵਿੱਚ ਰਿਫ਼੍ਰੈਕਟਿਵ ਇੰਡੈਕਸ ਨਾਲ ਰੈਜ਼ੋਨੈਂਸ ਵੇਵਲੈਂਥ ਦੀ ਵੇਰੀਏਸ਼ਨ ਵਿਖਾਈ ਦਿੰਦੀ ਹੈ।
ਪਰਸੋਨਲ,ਲੋਕ ਸ਼ਿਕਾਇਤਾਂ ਤੇ ਪੈਨਸ਼ਨ ਮੰਤਰਾਲਾ
ਯੂਨੀਅਨ ਪਬਲਿਕ ਸਰਵਿਸ ਕਮਿਸ਼ਨ ਦੁਆਰਾ ਅਪ੍ਰੈਲ 2023 ਵਿੱਚ ਭਰਤੀ ਨਤੀਜਿਆਂ ਨੂੰ ਅੰਤਿਮ ਰੂਪ ਦਿੱਤਾ ਗਿਆ
ਯੂਨੀਅਨ ਪਬਲਿਕ ਸਰਵਿਸ ਕਮਿਸ਼ਨ ਦੁਆਰਾ ਅਪ੍ਰੈਲ, 2023 ਦੌਰਾਨ ਨਿਮਨਲਿਖਤ ਭਰਤੀ ਨਤੀਜਿਆਂ ਨੂੰ ਅੰਤਿਮ ਰੂਪ ਦਿੱਤਾ ਗਿਆ। ਰਿਕੋਮੈਂਡਿਡ ਕੀਤੇ ਉਮੀਦਵਾਰਾਂ ਨੂੰ ਵਿਅਕਤੀਗਤ ਤੌਰ ’ਤੇ ਡਾਕ ਦੁਆਰਾ ਸੂਚਿਤ ਕੀਤਾ ਗਿਆ ਹੈ। ਹੋਰ ਉਮੀਦਵਾਰਾਂ ਦੀਆਂ ਅਰਜ਼ੀਆਂ ’ਤੇ ਸਹੀ ਢੰਗ ਨਾਲ ਵਿਚਾਰ ਕੀਤਾ ਗਿਆ, ਪਰ ਅਫਸੋਸ ਹੈ ਕਿ ਉਨ੍ਹਾਂ ਨੂੰ ਇੰਟਰਵਿਊ ਲਈ ਬੁਲਾਉਣਾ/ਅਹੁਦੇ ਲਈ ਉਨ੍ਹਾਂ ਦੀ ਰਿਕੋਮੈਂਡ ਕਰਨਾ ਸੰਭਵ ਨਹੀਂ ਹੋਇਆ ਹੈ।
ਸੂਚੀ ਦੇ ਲਈ ਇੱਥੇ ਕਲਿੱਕ ਕਰੋ-
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਸ਼੍ਰੀ ਏਕਨਾਥ ਸ਼ਿੰਦੇ ਨੂੰ ਮਹਾਰਾਸ਼ਟਰ ਦੇ ਮੁੱਖ ਮੰਤਰੀ ਦੇ ਰੂਪ ਵਿੱਚ ਸਹੁੰ ਚੁੱਕਣ ’ਤੇ ਵਧਾਈਆਂ ਦਿੱਤੀਆਂ
ਸ਼੍ਰੀ ਦੇਵੇਂਦਰ ਫੜਣਵੀਸ ਨੂੰ ਉਪ ਮੁੱਖ ਮੰਤਰੀ ਦੇ ਰੂਪ ਵਿੱਚ ਸਹੁੰ ਚੁੱਕਣ ’ਤੇ ਵਧਾਈਆਂ ਦਿੱਤੀਆਂ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਸ਼੍ਰੀ ਏਕਨਾਥ ਸ਼ਿੰਦੇ ਨੂੰ ਮਹਾਰਾਸ਼ਟਰ ਦੇ ਮੁੱਖ ਮੰਤਰੀ ਦੇ ਰੂਪ ਵਿੱਚ ਸਹੁੰ ਚੁੱਕਣ ’ਤੇ ਵਧਾਈਆਂ ਦਿੱਤੀਆਂ ਹਨ।
ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ:
“ਮੈਂ ਸ਼੍ਰੀ ਏਕਨਾਥ ਸ਼ਿੰਦੇ ਜੀ ਨੂੰ ਮਹਾਰਾਸ਼ਟਰ ਦੇ ਮੁੱਖ ਮੰਤਰੀ ਦੇ ਰੂਪ ਵਿੱਚ ਸਹੁੰ ਚੁੱਕਣ ’ਤੇ ਵਧਾਈ ਦੇਣਾ ਚਾਹੁੰਦਾ ਹਾਂ। ਉਹ ਜ਼ਮੀਨੀ ਪੱਧਰ ਦੇ ਨੇਤਾ ਹਨ, ਉਨ੍ਹਾਂ ਦੇ ਪਾਸ ਸਮ੍ਰਿੱਧ ਰਾਜਨੀਤਕ, ਵਿਧਾਨਕ ਅਤੇ ਪ੍ਰਸ਼ਾਸਨਿਕ ਅਨੁਭਵ ਵੀ ਹੈ। ਮੈਨੂੰ ਵਿਸ਼ਵਾਸ ਹੈ ਕਿ ਉਹ ਮਹਾਰਾਸ਼ਟਰ ਨੂੰ ਹੋਰ ਉਚਾਈਆਂ ‘ਤੇ ਲਿਜਾਣ ਲਈ ਕੰਮ ਕਰਨਗੇ।”
ਪ੍ਰਧਾਨ ਮੰਤਰੀ ਨੇ ਦੇਵੇਂਦਰ ਫੜਣਵੀਸ ਨੂੰ ਵੀ ਮਹਾਰਾਸ਼ਟਰ ਦੇ ਉਪ ਮੁੱਖ ਮੰਤਰੀ ਦੇ ਰੂਪ ਵਿੱਚ ਸਹੁੰ ਚੁੱਕਣ ’ਤੇ ਵਧਾਈਆਂ ਦਿੱਤੀਆਂ।
ਇੱਕ ਟਵੀਟ ਵਿੱਚ, ਪ੍ਰਧਾਨ ਮੰਤਰੀ ਨੇ ਕਿਹਾ:
“ਸ਼੍ਰੀ ਦੇਵੇਂਦਰ ਫੜਣਵੀਸ ਜੀ  ਨੂੰ ਮਹਾਰਾਸ਼ਟਰ ਦੇ ਉਪ ਮੁੱਖ ਮੰਤਰੀ ਦੇ ਰੂਪ ਵਿੱਚ ਸਹੁੰ ਚੁੱਕਣ ’ਤੇ ਵਧਾਈਆਂ। ਉਹ ਹਰ ਭਾਜਪਾ ਕਾਰਯਕਰਤਾ ਦੇ ਲਈ ਪ੍ਰੇਰਣਾ ਹਨ। ਉਨ੍ਹਾਂ ਦਾ ਅਨੁਭਵ ਅਤੇ ਮੁਹਾਰਤ ਸਰਕਾਰ ਦੇ ਲਈ ਇੱਕ ਸੰਪਦਾ  ਹੋਵੇਗੀ। ਮੈਨੂੰ ਵਿਸ਼ਵਾਸ ਹੈ ਕਿ ਉਹ ਮਹਾਰਾਸ਼ਟਰ ਦੇ ਵਿਕਾਸ ਪਥ ਨੂੰ ਹੋਰ ਮਜ਼ਬੂਤ ਕਰਨਗੇ।”
ਜਹਾਜ਼ਰਾਨੀ ਮੰਤਰਾਲਾ
ਸ਼੍ਰੀ ਮਨਸੁੱਖ ਮਾਂਡਵੀਆ ਨੇ ਸੀ-ਫੇਅਰਰਜ਼ ਲਈ ਆਨਲਾਈਨ ਐਗਜ਼ਿਟ ਇਗਜ਼ਾਮੀਨੇਸ਼ਨ ਸਿਸਟਮ ਸ਼ੁਰੂ ਕੀਤਾ
ਸੀ-ਫੇਅਰਰਜ਼ ਹੁਣ ਕੋਵਿਡ-19 ਮਹਾਂਮਾਰੀ ਦੌਰਾਨ ਆਪਣੇ ਘਰੋਂ ਇਮਤਿਹਾਨ ਦੇ ਸਕਦੇ ਹਨ
ਇਹ ਪ੍ਰਧਾਨ ਮੰਤਰੀ ਦੇ ਸਮੁੰਦਰੀ ਖੇਤਰ ਵਿੱਚ ਵੱਡੇ ਰੁਜ਼ਗਾਰ ਦੇ ਮੌਕੇ ਪੈਦਾ ਕਰਨ ਦੇ ਇਰਾਦੇ ਵੱਲ ਇੱਕ ਕੋਸ਼ਿਸ਼ ਹੈ: ਸ਼੍ਰੀ ਮਾਂਡਵੀਆ
ਭਾਰਤ ਵਿਸ਼ਵ ਦੇ ਸੀ-ਫੇਅਰਰਜ਼ ਲਈ ਆਨਲਾਈਨ ਐਗਜ਼ਿਟ ਇਮਤਿਹਾਨ ਦੀ ਆਗਿਆ ਦੇਣ ਵਾਲਾ ਦੁਨੀਆ ਦਾ ਇਕਲੌਤਾ ਮੁਲਕ ਹੈ
ਕੇਂਦਰੀ ਸਮੁੰਦਰੀ ਜਹਾਜ਼ ਰਾਜ ਮੰਤਰੀ  ਸ਼੍ਰੀ ਮਨਸੁਖ ਮਾਂਡਵੀਆ ਨੇ ਅੱਜ ਇੱਥੇ ਵਰਚੁਅਲ ਸਮਾਰੋਹ ਰਾਹੀਂ ਸੀ-ਫੇਅਰਰਜ਼ ਲਈ ਆਨਲਾਈਨ ਐਗਜ਼ਿਟ ਪ੍ਰੀਖਿਆ ਦੀ ਸ਼ੁਰੂਆਤ ਕੀਤੀ ਹੈ। ਸੀ-ਫੇਅਰਰਜ਼, ਜੋ ਕਿ ਡਾਇਰੈਕਟੋਰੇਟ ਜਨਰਲ ਆਫ਼ ਸਿਪਿੰਗ ਦੇ ਅਧੀਨ ਵੱਖ-ਵੱਖ ਸਮੁੰਦਰੀ ਸਿਖਲਾਈ ਸੰਸਥਾਵਾਂ ਵਿੱਚ ਸਿਖਲਾਈ ਲੈ ਰਹੇ ਹਨ, ਹੁਣ ਕੋਵਿਡ-19 ਮਹਾਂਮਾਰੀ ਦੇ ਸਮੇਂ ਵਿੱਚ ਆਪਣੇ ਘਰਾਂ ਤੋਂ ਪ੍ਰੀਖਿਆ ਵਿੱਚ ਸ਼ਾਮਲ ਹੋ ਸਕਦੇ ਹਨ।
ਆਪਣੇ ਉਦਘਾਟਨੀ ਭਾਸ਼ਣ ਵਿੱਚ ਸ਼੍ਰੀ ਮਾਂਡਵੀਆ ਨੇ ਕਿਹਾ ਕਿ ਭਾਰਤ ਆਪਣੇ ਹੁਨਰਮੰਦ ਅਤੇ ਕੁਆਲਟੀ ਸੀ-ਫੇਅਰਰਜ਼ ਲਈ ਜਾਣਿਆ ਜਾਂਦਾ ਹੈ। ਸਾਲ 2017 ਵਿੱਚ 1.54 ਲੱਖ ਸੀ-ਫੇਅਰਰਜ਼ ਤੋਂ, ਅਸੀਂ ਸਾਲ 2019 ਵਿੱਚ 2.34 ਲੱਖ ਸੀ-ਫੇਅਰਰਜ਼ ’ਤੇ ਪਹੁੰਚ ਗਏ ਹਾਂ ਅਤੇ ਸਾਡਾ ਟੀਚਾ 5 ਲੱਖ ਸੀ-ਫੇਅਰਰਜ਼ ਨੂੰ ਭਾਰਤੀ ਅਤੇ ਵਿਸ਼ਵ ਵਿਆਪੀ ਸਮੁੰਦਰੀ ਉਦਯੋਗ ਦੀਆਂ ਵਧ ਰਹੀਆਂ ਜ਼ਰੂਰਤਾਂ ਨੂੰ ਪੂਰਾ ਕਰਨ ਲਈ ਤਿਆਰ ਕਰਨਾ ਹੈ। ਮੰਤਰੀ ਨੇ ਅੱਗੇ ਕਿਹਾ ਕਿ ਇਹ ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦਾ ਨਜ਼ਰੀਆ ਹੈ ਕਿ ਸਮੁੰਦਰੀ ਖੇਤਰ ਭਾਰਤੀ ਨੌਜਵਾਨਾਂ ਲਈ ਵੱਡੀ ਗਿਣਤੀ ਵਿੱਚ ਨੌਕਰੀਆਂ ਪੈਦਾ ਕਰ ਸਕਦਾ ਹੈ ਅਤੇ ਸਮੁੰਦਰੀ ਜ਼ਹਾਜ਼ ਮੰਤਰਾਲਾ ਰੁਜ਼ਗਾਰ ਦੇ ਇਹ ਮੌਕੇ ਪੈਦਾ ਕਰ ਰਿਹਾ ਹੈ ਅਤੇ ਪ੍ਰਧਾਨ ਮੰਤਰੀ ਦੇ ਇਰਾਦੇ ਨੂੰ ਪੂਰਾ ਕਰਨ ਲਈ ਆਪਣੀ ਪੂਰੀ ਕੋਸ਼ਿਸ਼ ਕਰ ਰਿਹਾ ਹੈ।
ਮੰਤਰੀ ਨੇ ਖੁਸ਼ੀ ਜ਼ਾਹਰ ਕੀਤੀ ਕਿ ਸਿਖਲਾਈ ਸੰਸਥਾਵਾਂ ਦਾ ਕੰਮ ਬਦਲ ਰਹੇ ਸਮੇਂ ਦੇ ਨਾਲ ਵਿਕਸਿਤ ਹੋ ਰਿਹਾ ਹੈ। ਸ਼੍ਰੀ ਮਾਂਡਵੀਆ ਨੇ ਅੱਗੇ ਕਿਹਾ ਕਿ ਭਾਰਤ ਵਿਸ਼ਵ ਦਾ ਇਕਲੌਤਾ ਦੇਸ਼ ਹੈ, ਜਿਸ ਨੇ ਇਸ ਮਹਾਂਮਾਰੀ ਵਿੱਚ ਸੀ-ਫੇਅਰਰਜ਼ ਲਈ ਆਪਣੇ ਘਰ ਤੋਂ ਆਨਲਾਈਨ ਪ੍ਰੀਖਿਆ ਸ਼ੁਰੂ ਕੀਤੀ ਹੈ। ਉਨ੍ਹਾਂ ਕਿਹਾ ਕਿ ਆਨਲਾਈਨ ਪ੍ਰੀਖਿਆ ਹੋਣ ਨਾਲ, ਪ੍ਰੀਖਿਆ ਦੀ ਸ਼ੁੱਧਤਾ ਅਤੇ ਉਮੀਦਵਾਰਾਂ ਦੇ ਮੁਲਾਂਕਣ ਵਿੱਚ ਇਕਸਾਰਤਾ ਨੂੰ ਯਕੀਨੀ ਬਣਾਇਆ ਜਾ ਸਕਦਾ ਹੈ। ਆਨਲਾਈਨ ਪ੍ਰੀਖਿਆ ਦੇ ਨਾਲ, ਸੀ-ਫੇਅਰਰਜ਼ ਨੂੰ ਆਪਣੇ ਘਰੋਂ ਐਗਜ਼ਿਟ ਪ੍ਰੀਖਿਆ ਲਈ ਯੋਗਤਾ ਪ੍ਰਾਪਤ ਕਰਨ ਦਾ ਮੌਕਾ ਮਿਲੇਗਾ।
ਇੱਕ ਵਰਚੁਅਲ ਉਦਘਾਟਨ ਸਮਾਰੋਹ ਵਿੱਚ, ਡੀਜੀ ਸ਼ਿਪਿੰਗ ਸ਼੍ਰੀ ਅਮਿਤਾਭ ਕੁਮਾਰ ਨੇ ਮੰਤਰੀ ਨੂੰ ਸਮੁੱਚੀ ਆਨਲਾਈਨ ਪ੍ਰੀਖਿਆ ਪ੍ਰਣਾਲੀ ਤੋਂ ਜਾਣੂ ਕਰਵਾਇਆ। ਉਨ੍ਹਾਂ ਨੇ ਕਿਹਾ ਕਿ ਮਜ਼ਬੂਤ ਸੁਰੱਖਿਆ ਤੰਤਰ ਨਾਲ ਬਣਾਈ ਆਨਲਾਈਨ ਐਗਜ਼ਿਟ ਪ੍ਰੀਖਿਆ, ਜਿਸ ਨਾਲ ਉਮੀਦਵਾਰ ਘਰ ਤੋਂ ਹੀ ਪ੍ਰੀਖਿਆ ਦੇ ਸਕਦੇ ਹਨ, ਵਿੱਚ ਕਿਸੇ ਕਿਸਮ ਦੀ ਗੜਬੜ ਦੀ ਨਿਗੂਣੀ ਸੰਭਾਵਨਾ ਹੈ। ਉਮੀਦਵਾਰ https://www.dgsexams.in/ ਵੈਬਸਾਈਟ ’ਤੇ ਲੌਗਇਨ ਕਰਕੇ ਐਗਜ਼ਿਟ ਪ੍ਰੀਖਿਆ ਦੇ ਸਕਦੇ ਹਨ।
ਈ-ਲਰਨਿੰਗ ਪਲੇਟਫਾਰਮਸ, ਪ੍ਰਵਾਨਿਤ ਸਿਖਲਾਈ ਸੰਸਥਾਵਾਂ ਦੁਆਰਾ ਵਰਚੁਅਲ ਕਲਾਸ ਰੂਮ, ਅਤੇ ਕੋਰਸ ਦੇ ਅਖ਼ੀਰ ਵਿੱਚ ਵਰਚੁਅਲ ਆਨਲਾਈਨ ਐਗਜ਼ਿਟ ਪ੍ਰੀਖਿਆ ਦੀ ਤਿੰਨ ਭਾਗਾਂ ਵਾਲੀ ਸਿਖਲਾਈ ਪ੍ਰਣਾਲੀ ਇੱਕ ਅਜਿਹਾ ਹੱਲ ਹੈ ਜੋ ਸਿਖਲਾਈ ਦੇ ਮਿਆਰ ਅਤੇ ਮਾਪਦੰਡਾਂ ਨੂੰ ਨਾ ਸਿਰਫ਼ ਯਕੀਨੀ ਬਣਾਉਂਦੀ ਹੈ, ਬਲਕਿ ਉਸ ਗਿਆਨ ਦੀ ਪਰਖ਼ ਵੀ ਕਰਦੀ ਹੈ, ਜੋ ਸੀ-ਫੇਅਰਰਜ਼ ਦੁਆਰਾ ਪ੍ਰਾਪਤ ਕੀਤਾ ਗਿਆ ਹੈ ਅਤੇ ਇਹ ਸੁਨਿਸ਼ਚਿਤ ਕਰਦੀ ਹੈ ਕਿ ਸਮੁੰਦਰੀ ਪ੍ਰਸ਼ਾਸਨ ਦੁਆਰਾ ਪ੍ਰਬੰਧਨ ਅਤੇ ਨਿਗਰਾਨੀ ਦੀ ਜ਼ਰੂਰਤ ਦੀ ਪਾਲਣਾ ਹੋਵੇ, ਭਾਵੇਂ ਕਿ ਸੀ-ਫੇਅਰਰਜ਼ ਨੂੰ ਉਨ੍ਹਾਂ ਦੇ ਘਰਾਂ ਅੰਦਰ ਹੀ ਆਨਲਾਈਨ ਸਿਖਲਾਈ ਦਿੱਤੀ ਜਾ ਰਹੀ ਹੈ।
ਵਰਚੁਅਲ ਲੌਂਚਿੰਗ ਦੇ ਇਸ ਸਮਾਰੋਹ ਵਿੱਚ ਸ਼੍ਰੀ ਸੰਜੀਵ ਰੰਜਨ, ਸ਼ਿਪਿੰਗ ਸਕੱਤਰ ਅਤੇ ਉਨ੍ਹਾਂ ਨਾਲ ਮੰਤਰਾਲੇ ਦੇ ਸੀਨੀਅਰ ਅਧਿਕਾਰੀ, ਡਾਇਰੈਕਟੋਰੇਟ ਜਨਰਲ ਆਫ਼ ਸ਼ਿਪਿੰਗ ਦੇ ਅਫ਼ਸਰ, ਮੈਰੀਟਾਈਮ ਟ੍ਰੇਨਿੰਗ ਇੰਸਟੀਟੀਊਟਸ ਅਤੇ ਸੀ-ਫੇਅਰਰਜ਼ ਮੌਜੂਦ ਸਨ।
ਵਾਈਬੀ / ਏਪੀ / ਜੇਕੇ
(Visitor Counter : 177
ਆਯੂਸ਼
ਆਯੁਸ਼ ਮੰਤਰਾਲੇ ਦੀ ਮੈਨੂਫੈਕਚਰਿੰਗ ਯੂਨਿਟ ਆਈਐੱਮਪੀਸੀਐੱਲ ਨੇ ਹੁਣ ਤੱਕ ਦੀ ਸਭ ਤੋਂ ਵੱਧ ਟਰਨਓਵਰ ਹਾਸਲ ਕੀਤੀ, 160 ਕਰੋੜ ਰੁਪਏ ਦਾ ਰੈਵੇਨਿਊ ਪਾਰ ਕੀਤਾ
ਆਪਣੇ ਉਤਪਾਦਾਂ ਦੀ ਵਿਕਰੀ ਵਿੱਚ ਵੱਡੇ ਵਾਧੇ ਨਾਲ ਅੱਗੇ ਵਧਦੇ ਹੋਏ ਆਯੁਸ਼ ਮੰਤਰਾਲੇ ਦੀ ਜਨਤਕ ਖੇਤਰ ਦੀ ਨਿਰਮਾਣ ਇਕਾਈ ਇੰਡੀਅਨ ਮੈਡੀਸਿਨਸ ਫਾਰਮਾਸਿਊਟੀਕਲ ਕਾਰਪੋਰੇਸ਼ਨ ਲਿਮਿਟਿਡ  ਨੇ ਵਿੱਤ ਵਰ੍ਹੇ 2020-21 ਲਈ 164.33 ਕਰੋੜ ਰੁਪਏ  ਦਾ ਕਾਰੋਬਾਰ ਕੀਤਾ ਹੈ। ਇਹ ਇਤਿਹਾਸ ਵਿੱਚ ਪ੍ਰਾਪਤ ਕੀਤਾ ਗਿਆ ਸਭ ਤੋਂ ਵੱਡਾ ਅੰਕੜਾ ਹੈ ਅਤੇ ਸਾਲ ਵਿੱਚ ਲਗਭਗ 12 ਕਰੋੜ ਰੁਪਏ ਦਾ ਸਰਬਉੱਚ ਲਾਭ ਦੱਸਿਆ ਜਾਂਦਾ ਹੈ। ਪਿਛਲੇ ਸਾਲ 2019-20 ਵਿੱਚ ਕੰਪਨੀ ਦੇ ਸਰਬਉੱਚ ਰੈਵੇਨਿਊ ਦੇ ਅੰਕੜੇ 97 ਕਰੋੜ ਰੁਪਏ ਸਨ। ਇਹ ਵਾਧਾ ਕੋਵਿਡ-19 ਮਹਾਮਾਰੀ ਦੇ ਮੱਦੇਨਜ਼ਰ ਲੋਕਾਂ ਵੱਲੋਂ ਆਯੁਸ਼ ਉਤਪਾਦਾਂ ਅਤੇ ਸੇਵਾਵਾਂ ਨੂੰ ਤੇਜ਼ੀ ਨਾਲ ਅਪਣਾਉਣ ਦਾ ਪ੍ਰਤੀਕ ਹੈ।
ਆਈਐੱਮਪੀਸੀਐੱਲ ਦੀਆਂ ਉਪਲਬਧੀਆਂ ਨੂੰ ਹੋਰ ਵਧਾਉਂਦੇ ਹੋਏ ਵਿਸ਼ਵ ਸਿਹਤ ਸੰਗਠਨ  ਨੇ ਹਾਲ ਹੀ ਵਿੱਚ ਮਾਰਚ 2021 ਵਿੱਚ ਕੁਝ ਨਿਰੀਖਣਾਂ ਅਧੀਨ ਡਬਲਿਊਐੱਚਓ-ਜੀਐੱਮਪੀ/ਸੀਓਪੀਪੀ ਪ੍ਰਮਾਣੀਕਰਣ ਲਈ ਆਪਣੇ 18 ਆਯੁਰਵੇਦਿਕ ਉਤਪਾਦਾਂ ਦੀ ਸਿਫਾਰਸ਼ ਕੀਤੀ ਸੀ। ਡਬਲਿਊਐੱਚਓ ਇੱਕ ਮੁਆਇਨਾ ਕਰਵਾਉਣ ਤੋਂ ਬਾਅਦ ਕੰਪਨੀਆਂ ਨੂੰ ‘ਵਰਲਡ ਹੈਲਥ ਆਰਗੇਨਾਈਜ਼ੇਸ਼ਨ, ਚੰਗੇ ਨਿਰਮਾਣ ਅਭਿਆਸ / ਫਾਰਮਾਸਿਊਟੀਕਲ ਪ੍ਰੋਡਕਟ ’ ਦਾ ਸਰਟੀਫਿਕੇਟ ਪ੍ਰਦਾਨ ਕਰਦਾ ਹੈ। ਇਹ ਪ੍ਰਮਾਣੀਕਰਣ ਆਈਐੱਮਪੀਸੀਐੱਲ ਦੇ ਉਤਪਾਦਾਂ ਦੀ ਗੁਣਵੱਤਾ ਦੀ ਪੁਸ਼ਟੀ ਕਰਦਾ ਹੈ। ਇਹ ਆਈਐੱਮਪੀਸੀਐੱਲ ਨੂੰ ਵਿਸ਼ਵਵਿਆਪੀ ਪੱਧਰ 'ਤੇ ਗੁਣਵੱਤਾ ਵਾਲੀਆਂ ਦਵਾਈਆਂ ਦਾ ਨਿਰਯਾਤ ਕਾਰਜ ਸ਼ੁਰੂ ਕਰਨ ਵਿੱਚ ਸਹਾਇਤਾ ਕਰੇਗਾ।
ਆਈਐੱਮਪੀਸੀਐੱਲ ਦੇਸ਼ ਵਿੱਚ ਆਯੁਸ਼ ਦਵਾਈਆਂ ਦਾ ਸਭ ਤੋਂ ਭਰੋਸੇਮੰਦ ਨਿਰਮਾਤਾ ਹੈ ਅਤੇ ਇਸ ਨੂੰ ਬਣਾਉਣ ਦੀ ਪ੍ਰਮਾਣਿਕਤਾ ਲਈ ਜਾਣਿਆ ਜਾਂਦਾ ਹੈ। ਕੋਵਿਡ-19 ਮਹਾਮਾਰੀ ਦੌਰਾਨ, ਇਹ ਘੱਟ ਤੋਂ ਘੱਟ ਸਮੇਂ ਵਿੱਚ ਦੇਸ਼ ਦੀਆਂ ਜ਼ਰੂਰਤਾਂ ਨੂੰ ਪੂਰਾ ਕਰਨ ਦੇ ਯੋਗ ਹੋਇਆ, ਸ਼ਾਇਦ ਦੇਸ਼ ਦੀ ਪਹਿਲੀ ਕੰਪਨੀ ਔਰਕਸ਼ਾਇਮੂਨੋ  ਬੂਸਟਿੰਗ ਕਿੱਟ ਦੇ ਤੌਰ ’ਤੇ ਪ੍ਰਤੀਰੋਧਕ ਸਮਰੱਥਾ ਵਧਾਉਣ ਵਾਲੀਆਂ ਦਵਾਈਆਂ ਪ੍ਰਦਾਨ ਕਰਦੀ ਹੈ। 350 ਰੁਪਏ ਵਿੱਚ ਇਹ ਸਭ ਤੋਂ ਘੱਟ ਕੀਮਤ ਵਾਲੀਆਂ ਅਜਿਹੀਆਂ ਕਿੱਟਾਂ ਵਿੱਚੋਂ ਇੱਕ ਹੈ ਅਤੇ ਐਮਾਜ਼ਾਨ ’ਤੇ ਵੀ ਉਪਲੱਬਧ ਹੈ। ਪਿਛਲੇ ਦੋ ਮਹੀਨਿਆਂ ਵਿੱਚ ਲਗਭਗ 2 ਲੱਖ ਅਜਿਹੀਆਂ ਕਿੱਟਾਂ ਵਿਕੀਆਂ ਹਨ।
ਇਸ ਵੇਲੇ ਆਈਐੱਮਪੀਸੀਐੱਲ 656 ਕਲਾਸੀਕਲ ਆਯੁਰਵੇਦਿਕ, 332 ਯੂਨਾਨੀ ਅਤੇ 71 ਪ੍ਰੋਪਰੀਟੇਰੀ ਆਯੁਰਵੇਦਿਕ ਦਵਾਈਆਂ ਵੱਖ-ਵੱਖ ਬਿਮਾਰੀਆਂ ਦੇ ਇਲਾਜ ਲਈ ਤਿਆਰ ਕਰ ਰਹੀ ਹੈ। ਇਸ ਨੇ ਖੋਜ ਅਤੇ ਵਿਕਾਸ ਦੀਆਂ ਗਤੀਵਿਧੀਆਂ ਅਤੇ 25 ਨਵੀਆਂ ਪ੍ਰਾਪ੍ਰਾਇਟੇਰੀ ਆਯੁਰਵੇਦਿਕ ਦਵਾਈਆਂ ਨੂੰ ਇਸ਼ੈਂਸ਼ੀਅਲ ਡ੍ਰੱਗ ਲਿਸਟ  ਅਨੁਸਾਰ ਯੋਗਦਾਨ ਦਿੱਤਾ ਹੈ।
ਆਈਐੱਮਪੀਸੀਐੱਲ ਨਾਲ ਕਾਰੋਬਾਰ ਕਰਨ ਵਾਲੀ ਹਰ ਸਰਕਾਰੀ ਸੰਸਥਾ ਨੇ ਕੋਵਿਡ-19 ਮਹਾਮਾਰੀ ਦੌਰਾਨ ਵੱਖ-ਵੱਖ ਸਿਹਤ ਪ੍ਰੋਗਰਾਮਾਂ ਨੂੰ ਨਿਰੰਤਰ ਸਹਾਇਤਾ ਪ੍ਰਦਾਨ ਕਰਨ ਅਤੇ ਉਤਪਾਦਾਂ ਦੀ ਨਿਰਵਿਘਨ ਸਪਲਾਈ ਨੂੰ ਯਕੀਨੀ ਬਣਾਉਣ ਲਈ ਕੰਪਨੀ ਦੀ ਪ੍ਰਸ਼ੰਸਾ ਕੀਤੀ ਹੈ।